"Il-ħtiġijiet tal-Ukrajna ma naqsux, iżda minħabba l-urġenza u l-piż ta' avvenimenti oħra tilfu l-attenzjoni tal-pubbliku."

Dan kliem l-ex-President tal-PE, Pat Cox, f'intervista li ta qabel il-Ġimgħa tal-Ukrajna, li hi konferenza dwar prattiki parlamentari tajbin u leġiżlazzjoni tajba li saret fil-Parlament Ewropew bejn id-29 ta' Frar u t-2 ta' Marzu.

Attendiet delegazzjoni ta' 40 parlamentarju Ukren.

Il-ġimgħa bdiet bil-preżentazzjoni ta' rapport dwar il-bini ta' kapaċità mis-Sur Cox.

Int qed tmexxi l-missjoni tal-Parlament Ewropew għall-valutazzjoni tal-ħtiġijiet fi ħdan il-parlament Ukren.

Tista' ttina xi tagħrif dwar ix-xogħol tal-missjoni?

Wettaqna aktar minn 100 intervista twila ma' membri tal-parlament, presidenti tal-kumitati, l-amministrazzjoni, l-organizzazzjonijiet mhux governattivi u firxa wiesgħa ta' gruppi internazzjonali.

Dan kien eżerċizzju fil-fond ħafna fejn smajna x'qalulna u ppruvajna nagħmlu suġġerimenti dwar dawk li, fil-fehma tagħna, ikunu l-ħtiġijiet ta' parlament Ukren riformat.

Il-ħtiġijiet tal-Ukrajna ma naqsux, iżda tilfu l-attenzjoni tal-pubbliku.

Tista' tagħtina ħjiel ta' xi rakkomandazzjonijiet mir-rapport tal-missjoni?

Id-dritt li l-membri parlamentari jabbozzaw liġi b'inizjattiva tagħhom hu wieħed mill-espressjonijiet dominanti tal-abbozzar leġiżlattiv fl-Ukrajna, u tant huwa qawwi li l-għadd ta' inizjattivi ssuġġeriti mill-MPs qed ifawru s-sistema.

Għamilna għadd ta' suġġerimenti dwar kif din l-enerġija tista' tintuża biex tindirizza oqsma oħra.

Ħarisna wkoll lejn is-sorveljanza politika fuq l-eżekuttiv u x'għandu jkun ir-rwol tal-parlament, kif ukoll kwistjonijiet ta' ftuħ, trasparenza u responsabbiltà lejn iċ-ċittadini.

Ħarisna wkoll lejn l-approssimazzjoni tal-liġijiet Ukreni mal-liġijiet tal-UE u għandna numru tajjeb ta' suġġerimenti dwar dan.

Ikun raġonevoli li wieħed jirrimarka li, f'sistemi post-Sovjetiċi, l-istrutturi tal-parti politiċi mhumiex żviluppati ħafna u hemm it-tendenza li n-nies jingħaqdu madwar personalitajiet b'saħħithom.

Għalhekk ħarisna lejn l-oqsma ta' koalizzjoni, oppożizzjoni u djalogu.

Nissuġġerixxu wkoll li l-parlament jaħdem b'urġenza fuq il-Kodiċi ta' Kondotta tiegħu.

Kollox ma' kollox, għandna bejn wieħed u ieħor 50 suġġeriment.

Ilu ftit aktar minn sentejn minn mindu Viktor Yanukovych tneħħa mill-kariga tiegħu fost il-protesti tal-Euromaidan.

X'inhi s-sitwazzjoni attwali fl-Ukrajna?

F'dawn l-aħħar ftit xhur feġġew tensjonijiet qawwija ħafna bejn il-gvern u ċerti fazzjonijiet fil-parlament, u bejn id-diversi elementi fil-parlament/gvern u l-presidenza.

Dan iwassal biex is-sitwazzjoni politika attwali tkun waħda fluwida ħafna u bħalissa hemm ħafna tensjoni fi Kiev.

Madankollu, jekk tqis il-volum tal-leġiżlazzjoni u r-riformi, is-sentejn ta' wara t-tluq ta' Yanukovych kienu dawk li tulhom sar tibdil bħal qatt qabel.

Jekk tqabbel maz-żewġ deċennji mill-indipendenza tal-Ukrajna s'issa, inkiseb ammont impressjonanti.

Jekk wieħed ikejjel l-għanijiet stabbiliti miċ-ċittadini tal-Ukrajna permezz tas-sagrifiċċji li għamlu fil-Maidan, xorta għad hemm domanda enormi, li għadha ma ġietx indirizzata, għal tibdil profond fl-Ukrajna.

Għal aktar informazzjoni

Aktar dwar is-sitwazzjoni fl-Ukrajna

Skeda ta' żmien tal-avvenimenti fl-Ukrajna

L-Ukrajna: x'se jiġri fl-2016

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Verżjoni PDF

Pat Cox: "Għad hemm domanda enormi għal tibdil profond fl-Ukrajna"


L-UE rat influss mingħajr preċedent ta' migranti tul dawn l-aħħar ftit snin.

74% tal-Ewropej iridu li l-UE tistinka aktar biex tiġġestixxi s-sitwazzjoni, skont l-aħħar stħarriġ tal-Ewrobarometru kkummissjonat mill-Parlament Ewropew.

Barra minn hekk, żewġ terzi ta' dawk li wieġbu qalu li l-azzjoni tal-UE dwar il-migrazzjoni kienet insuffiċjenti.

Kompli aqra biex tiskopri liema miżuri qed jaħdem fuqhom il-Parlament Ewropew.

X'qed jagħmel il-Parlament

F'Marzu, il-Membri tal-PE adottaw

dwar is-sitwazzjoni fil-Mediterran u l-ħtieġa ta' approċċ olistiku tal-UE għall-migrazzjoni.

Fit-30 ta' Mejju, il-Kumitat għal-Libertajiet Ċivili

l-proposta tal-Kummissjoni Ewropea biex tintroduċi dokument tal-ivvjaġġar standard tal-UE għall-migranti.

Fis-6 ta' Lulju, il-Membri tal-PE vvutaw favur il-ħolqien ta'

sistema ta' kontroll tal-fruntieri tal-UE

, li se tgħaqqad l-aġenzija tal-UE għall-fruntieri, Frontex, u l-awtoritajiet nazzjonali tal-ġestjoni tal-fruntieri.

Il-Kummissjoni qed tipproponi

lista komuni tal-UE ta' pajjiżi ta' oriġini bla periklu

biex jitħaffu l-applikazzjonijiet minn persuni li jkunu ġejjin minn pajjiżi kkunsidrati bla periklu.

Il-proposta trid tiġi approvata mill-Parlament u mill-Kunsill qabel ma tkun tista' tidħol fis-seħħ.

Il-Membru Franċiża tal-S&D Sylvie Guillaume,li hija inkarigata biex tmexxi

l-proposta

fi ħdan il-Parlament, qalet: "Il-metodoloġija biex pajjiż jiġi ddikjarat bħala pajjiż ta' oriġini bla periklu, jew biex tali status jiġi rivedut, ittejbet ukoll bil-kbir.

Issa ġie inkluż proċess ta' konsultazzjoni biex ikun possibbli li partijiet terzi, bħall-EASO, l-UNHCR u l-NGOs, jieħdu sehem fil-kompitu tal-Kummissjoni li twettaq monitoraġġ tal-lista komuni tal-UE."

Dwar l-istħarriġ

L-istħarriġ tal-Ewrobarometru sar fost 27 969 persuna mill-pajjiżi kollha tal-UE bejn id-9 u t-18 ta' April u tfassal b'tali mod li jkun rappreżentattiv tal-popolazzjoni kollha.

Madwar l-UE, 74% ta' dawk li wieġbu riedu li l-UE tistinka aktar dwar il-migrazzjoni meta mqabbel ma' 74% fl-Irlanda u 68% fir-Renju Unit.

Agħfas hawn biex tikkonsulta r-riżultati għall-pajjiżi kollha u għall-prijoritajiet kollha.

Għal aktar informazzjoni

Infografika: is-sitwazzjoni fl-Ewropa

Briefing: L-aspettattivi tal-pubbliku u l-politiki tal-UE

Storja ewlenija dwar il-migrazzjoni

Inizjattivi ġodda: it-titjib tal-ġestjoni u s-sigurtà tal-fruntieri tal-UE

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Verżjoni PDF

Il-kriżi tal-migrazzjoni: 74% tal-Ewropej iridu li l-UE tistinka aktar


Il-piena tal-mewt fl-Ewropa u madwar id-dinja: fatti ewlenin

Il-piena tal-mewt madwar id-dinja

Il-piena kapitali: fatti u ċifri

Sal-2017, 142 pajjiż kienu abolixxew il-piena tal-mewt fil-liġi jew fil-prattika, u baqgħu 56 pajjiż li għadhom jużaw il-piena kapitali.

Kien hemm minn tal-inqas 993 eżekuzzjoni rreġistrata f'23 pajjiż (eskluża ċ-Ċina, fejn huwa maħsub li seħħew eluf ta' eżekuzzjonijiet), b'aktar minn 20.000 persuna kkundannata għall-mewt.

Madwar 84 % tal-eżekuzzjonijiet irreġistrati kollha fl-2017 seħħew f'erba' pajjiżi - l-Iran, l-Arabja Sawdija, l-Iraq u l-Pakistan.

Hemm oppożizzjoni qawwija għall-abolizzjoni tal-piena tal-mewt fl-Asja, fid-dinja Għarbija u fl-Istati Uniti.

Madankollu, erba' minn kull ħamsa mill-55 pajjiż Afrikan abolixxew il-piena kapitali jew jimponu moratorji.

L-Unjoni Ewropea: Skeda ta' żmien tal-abolizzjoni tal-piena tal-mewt għal reati ordinarji u għar-reati kollha

Kif l-UE tiġġieled il-piena tal-mewt

Bħala parti mill-impenn tagħha biex tiddefendi d-drittijiet tal-bniedem, l-Unjoni Ewropea hija l-akbar donatur fil-ġlieda kontra l-piena tal-mewt madwar id-dinja.

Il-pajjiżi kollha tal-UE abolixxew il-piena tal-mewt skont il-

Konvenzjoni Ewropea dwar id-Drittijiet tal-Bniedem

L-UE tiġġieled għall-abolizzjoni tal-piena kapitali f'diversi modi:

l-kummerċ

ta' oġġetti li jistgħu jintużaw għat-tortura u l-eżekuzzjoni

tuża l-politika kummerċjali biex tħeġġeġ il-konformità mad-drittijiet tal-bniedem

tappoġġa l-organizzazzjonijiet tas-soċjetà ċivili li jżidu l-għarfien, jimmonitorjaw u jiddokumentaw is-sitwazzjoni f'pajjiżi li żammew il-piena tal-mewt

bħala osservatur permanenti fin-NU, hija ssemma' l-appoġġ tagħha għall-

azzjonijiet

kollha biex tintemm il-piena tal-mewt

il-Parlament jadotta

riżoluzzjonijiet

u jospita dibattiti li jikkundannaw l-azzjonijiet ta' pajjiżi li għadhom jużaw il-piena kapitali.

Riżoluzzjoni

tal-2015 dwar il-piena tal-mewt ikkundannat l-użu tagħha biex trażżan l-oppożizzjoni, jew għal raġunijiet ta' twemmin reliġjuż, l-omosesswalità jew l-adulterju.

Il-Belarussja hija l-uniku pajjiż fil-kontinent Ewropew li jkompli jwettaq l-eżekuzzjonijiet.

Hemm moratorju fir-Russja.

Il-piena tal-mewt u l-ġlieda tal-UE kontriha

Id-Dikjarazzjoni Universali tad-Drittijiet tal-Bniedem u r-rilevanza tagħha għall-Unjoni Ewropea

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Verżjoni PDF


It-tħassib relatat mad-drittijiet fundamentali u l-azzjoni fis-Sirja wassal biex ir-relazzjonijiet bejn l-UE u t-Turkija jiġu rieżaminati.

Fiex waslet il-kooperazzjoni?

Fl-10 ta' Marzu, il-Membri tal-PE ddiskutew it-tensjonijiet li nħolqu fl-fruntiera bejn il-Greċja u t-Turkija wara li l-President Recep Erdoğan ħabbar li pajjiżu ma kienx se jkompli jwaqqaf il-migranti u l-persuni li jfittxu asil milli jidħlu fl-UE, kif kien ilu jagħmel mill-2016 bi skambju għal għajnuna finanzjarja mill-UE.

Il-mossa ta' Erdoğan ġiet wara li ħrax il-ġlied fil-gwerra Sirjana.

Matul id-dibattitu, diversi Membri tal-PE qalu li l-UE għandha

tgħin lill-Greċja timmaniġġja l-fruntiera tagħha

mat-Turkija, filwaqt li jiġi garantit id-dritt ta' asil lil dawk li għandhom bżonnu.

Għalkemm din żgur ma kinitx l-ewwel darba li l-Parlament qajjem tħassib, l-UE u t-Turkija jgawdu minn rabtiet mill-qrib f'ħafna oqsma.

L-UE u t-Turkija ilhom għexieren ta' snin igawdu minn relazzjoni produttiva f'ħafna setturi, li jvarjaw mill-kummerċ għan-NATO.

Madankollu, ir-relazzjonijiet dan l-aħħar birdu xi ftit hekk kif żdied it-tħassib dwar l-intervent militari tat-Turkija fis-Sirja, l-approċċ tagħha lejn il-migrazzjoni kif ukoll minħabba l-istat tad-dritt u l-qagħda tad-demokrazija fil-pajjiż, fejn l-organi tal-istampa qed jingħalqu u l-ġurnalisti qed jintefgħu l-ħabs.

Dawn l-iżviluppi komplew saħħew il-fehma tal-Membri tal-PE biex jirrevedu l-mod kif l-UE u t-Turkija qed jikkollaboraw.

Kompli aqra biex ikollok stampa ġenerali tas-sitwazzjoni attwali rigward diversi aspetti tar-relazzjonijiet bejn l-UE u t-Turkija.

Il-migrazzjoni

Sa minn meta bdiet il-gwerra ċivili fis-Sirja fl-2011, daħlu fit-Turkija madwar 3.6 miljun rifuġjat u llum il-pajjiż għadu jilqa' fi ħdanu l-ikbar komunità ta' rifuġjati fid-dinja.

F'Marzu 2016, l-UE u t-Turkija kkonkludew ftehim li jindirizza l-kriżi migratorja, li wassal għal numru ferm inqas ta' migranti li jidħlu l-Ewropa illegalment.

Kompli aqra dwar

ir-rispons tal-UE għall-kriżi migratorja

Skont il-ftehim, il-migranti irregolari kollha li jaqsmu mit-Turkija lejn il-gżejjer Griegi kellhom jintbagħtu lura t-Turkija.

Ta' dan it-Turkija rċeviet għajnuna mill-UE bħala fondi umanitarji ta' madwar EUR 6 biljun fl-ambitu tal-Faċilità tal-UE għar-Rifuġjati fit-Turkija.

Madankollu, f'diskors tat-28 ta' Frar, Erdoğan hedded li jerġa' jiftaħ il-fruntiera mal-Greċja għaliex ma ħassx li l-UE kienet żammet kelmtha.

Wara dik id-deċiżjoni, il-Greċja ddikjarat stat ta' emerġenza u l-mexxejja tal-UE qablu li jagħtu lill-pajjiż EUR 700 miljun f'assistenza finanzjarja kif ukoll jagħtu żieda sostanzjali fil-fondi għall-migrazzjoni u l-ġestjoni tal-fruntieri fil-baġit tal-UE għall-2021-2027.

L-adeżjoni mal-UE: sospensjoni tat-taħditiet ta' adeżjoni?

It-Turkija ilha membru assoċjat tal-Komunità Ekonomika Ewropea sa mill-1963 u applikat biex issir Stat Membru fl-1987.

Fl-1999 ġiet rikonoxxuta bħala pajjiż kandidat għall-adeżjoni mal-UE, iżda n-negozjati ma bdewx qabel l-2005.

Anke wara din id-data l-progress li sar kien ftit.

Infetħu biss 16-il kapitolu minn 35, u ngħalaq wieħed biss.

Wara r-repressjoni min-naħa tal-gvern Tork b'reazzjoni għall-kolp ta' stat li falla tal-15 ta' Lulju 2016, in-negozjati effettivament intemmu, u minn dak iż-żmien 'l hawn ma nfetaħ l-ebda kapitolu ġdid.

F'Novembru 2016, il-Membri tal-PE adottaw

riżoluzzjoni

li titlob is-sospensjoni tan-negozjati waqt li tkun għadha għaddejja r-repressjoni fit-Turkija.

F'

riżoluzzjoni

adottata f'Lulju 2017 tennew it-talba tagħhom għal sospensjoni minħabba t-tħassib kontinwu dwar is-sitwazzjoni tad-drittijiet tal-bniedem.

Għalkemm mhumiex vinkolanti, dawn ir-riżoluzzjonijiet jibagħtu sinjal importanti.

Il-Membri tal-PE jiddiskutu regolarment is-sitwazzjoni fil-pajjiż.

Pereżempju, fi Frar 2018 iddiskutew id-drittijiet tal-bniedem fit-Turkija, kif ukoll l-operazzjoni militari tal-pajjiż f'Afrin, is-Sirja.

Fl-istess xahar adottaw ukoll

riżoluzzjoni li fiha talbu lit-Turkija tneħħi l-istat ta' emerġenza

L-intervent militari fis-Sirja

F'Ottubru 2019, it-Turkija varat operazzjoni militari fit-Tramuntana

tas-Sirja

biex toħloq żona ta' lqugħ bejn iż-żewġ pajjiżi li fiha setgħu jiġu trasferiti r-rifuġjati Sirjani li jgħixu fit-Turkija.

Waqt id-

tat-23 ta' Ottubru l-Membri tal-PE kkundannaw din l-azzjoni.

Fl-24 ta' Ottubru adottaw ukoll

riżoluzzjoni

li fiha appellaw għal sanzjonijiet kontra t-Turkija minħabba l-operazzjoni militari tagħha.

Ftehim ta' Assoċjazzjoni: alternattiva għall-adeżjoni mal-UE?

L-UE tista' tagħżel li tikkonkludi ftehimiet ta' assoċjazzjoni ma' pajjiżi ġirien, bħal ma ġara fil-każ tal-Iżlanda u t-Tuneżija.

Dawn il-ftehimiet jistabbilixxu qafas għal kooperazzjoni ekonomika u politika mill-qrib.

L-UE normalment titlob riformi biex titjieb il-qagħda tad-drittijiet tal-bniedem fil-pajjiż kif ukoll biex tissaħħaħ l-ekonomija.

Min-naħa tiegħu, il-pajjiż jista' jibbenefika minn assistenza finanzjarja jew teknika, kif ukoll minn aċċess mingħajr tariffi għal xi wħud mill-prodotti jew għall-prodotti kollha.

L-UE diġà għandha ftehim ta' assoċjazzjoni mat-Turkija, iżda xi Membri tal-PE jaħsbu li ftehim ġdid jista' jkun alternattiva għall-adeżjoni mal-UE.

Lejn kooperazzjoni ekonomika aktar mill-qrib

F'Diċembru 2016 il-Kummissjoni Ewropea pproponiet li taġġorna

l-unjoni doganali eżistenti mat-Turkija

u testendi r-relazzjonijiet kummerċjali bilaterali, iżda l-Kunsill għadu ma approvax il-mandat tagħha.

Ladarba n-negozjati jitlestew, il-ftehim xorta jkollu jiġi approvat mill-Parlament qabel ma jkun jista' jidħol fis-seħħ.

L-UE hija bil-bosta l-ikbar suq tal-esportazzjoni tat-Turkija (50 %), filwaqt li t-Turkija hija l-ħames l-akbar sieħba kummerċjali tal-UE kemm fir-rigward tal-importazzjonijiet kif ukoll tal-esportazzjonijiet.

Dan l-artiklu oriġinarjament ġie ippubblikat fis-27 ta' April 2017, aġġornat fil-11 ta' Novembru 2019 u fis-16 ta' Marzu 2020.

Aktar tagħrif

Briefing: Ir-relazzjonijiet bejn l-UE u t-Turkija fid-dawl tal-kunflitt Sirjan u l-kriżi tar-rifuġjati (bl-Ingliż)

Stqarrija għall-istampa: Il-Membri tal-PE jirrifjutaw il-pressjoni tat-Turkija, jitolbu regoli komuni dwar l-asil (11 ta' Marzu 2020)

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Verżjoni PDF

Rivalutazzjoni tar-relazzjonijiet bejn l-UE u t-Turkija


Aqsam din il-paġna ma' ħaddieħor:

Stqarrija għall-istampa tal-KE: L-appoġġ tal-Kummissjoni Ewropea lill-Ukraina (05/03/2014)

Jitolbu lill-UE tieħu azzjoni u mhux sempliċiment tesprimi s-solidarjetà tagħha (03/03/2014)

Il-President tal-PE: "Il-Parlament Ewropew japprova l-perspettiva Ewropea tal-Ukraina" (27/02/2014)

Riżoluzzjoni tal-PE

Ukraina: Il-MPE jitolbu projbizzjoni fuq l-ivvjaġġar u aktar appoġġ finanzjarju mill-UE

Kowal: "Huwa naturali li fi żmien 10-15 -il sena nkunu qed nitkellmu dwar l-adeżjoni tal-Ukraina"

Ftehim ta' Assoċjazzjoni mal-Ukraina (SEAE)

Nota ta' sfond dwar il-ftehim ta' Assoċjazzjoni

Ir-relazzjonijiet bejn l-UE u l-Ukraina (SEAE)

Aqsam din il-paġna ma' ħaddieħor:


Il-Premju Sakharov għandu l-għan li jonora lil individwi straordinarji li jiġġieldu kontra l-intolleranza, il-fanatiżmu u l-oppressjoni.

Bħal Andrei Sakharov innifsu, ir-rebbieħa kollha tal-premju wrew kemm jinħtieġ kuraġġ biex wieħed jiddefendi d-drittijiet tal-bniedem u l-libertà tal-espressjoni.

Tagħrif dwar dwar il-Premju Sakharov

Il-Premju Sakharov għal-Libertà tal-Ħsieb jingħata kull sena mill-Parlament Ewropew.

Il-Premju ġie stabbilit fl-1988 biex jonora lil individwi jew organizzazzjonijiet għall-isforzi tagħhom favur id-drittijiet tal-bniedem u l-libertajiet fundamentali.

Il-Parlament jagħti l-premju għad-drittijiet tal-bniedem, flimkien ma' għotja ta' EUR 50,000, f'seduta formali li ssir fi Strasburgu.

Kif jintgħażel ir-rebbieħ?

Nominazzjonijiet għall-Premju Sakharov jistgħu jsiru minn gruppi politiċi jew minn tal-anqas 40 Membru tal-PE.

Il-Kumitat għall-Affarijiet Barranin u l-Kumitat għall-Iżvilupp jivvutaw biex jaslu għal tliet finalisti abbażi tan-nominazzjonijiet u mbagħad il-Konferenza tal-Presidenti tagħżel rebbieħ wieħed.

Il-fiżiku Russu Andrei Dimitrievich Sakharov (1921-1989), li rebaħ il-Premju Nobel għall-Paċi fl-1975, l-ewwel li sar magħruf kien bħala dak li ħoloq il-bomba tal-idroġenu Sovjetika.

Preokkupat dwar l-implikazzjonijiet li xogħlu kellu għall-ġejjieni tal-umanità, għamel kampanja ta' sensibilizzazzjoni dwar il-perikli tal-kompetizzjoni għas-supremazija fir-rigward tal-armi nukleari.

L-isforzi tiegħu rnexxew parzjalment bl-iffirmar tat-trattat tal-1963 dwar il-projbizzjoni tal-provi nukleari.

Fl-Unjoni Sovjetika, Sakharov kien jitqies bħala dissident sovversiv.

Fl-1970, waqqaf kumitat biex jiddefendi d-drittijiet tal-bniedem u l-vittmi tal-proċessi politiċi.

Fl-1975 ingħata l-Premju Nobel għall-Paċi b'rikonoxximent tal-isforzi tiegħu.

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Għal-Libertà tal-Ħsieb


Sir af aktar dwar min-nominati huma

Tifla kuraġġuża mill-Pakistan, dimostrant Tork, priġunieri politiċi Bjelorussi, Russi u Etjopjani, is-CNN u l-whistle-blower tal-NSA, Edward Snowden, huma dawk li ġew innominati din is-sena għall-Premju Sakharov.

Ġew ippreżentati fis-16 ta' Settembru mill-Kumitat għall-Affarijiet Barranin u l-Kumitat għad-Drittijiet tal-Bniedem tal-Parlament.

Dawn in-nominazzjonijiet kollha saru minn Membri tal-PE jew minn gruppi politiċi.

Ir-rebbieħ finali jintgħażel f'Ottubru.

Malala Yousafzai kellha 11-il sena fl-2009 meta bdiet il-ġlieda tagħha fil-Wied ta' Swat fil-Pakistan, fejn it-Talibani jipprojbixxu lit-tfajliet milli jattendu l-iskola, billi bdiet tikteb blog.

Hija malajr saret vuċi prominenti kontra tali abbużi, u ġellieda Talibani ppruvaw jassassinawha hawnhekk f'Ottubru 2012.

Edward Snowden

L-espert tal-kompjuters li żvela dettalji tas-sorveljanza tal-massa tal-NSA, is-Sur Snowden ġie akkużat bi spjunaġġ fl-Istati Uniti u issa qed jingħata ażil temporanju fir-Russja.

Reeyot Alemu u Eskinder Nega

Dawn il-ġurnalisti Etjopjani ntbagħtu l-ħabs fl-2012 akkużati b'terroriżmu talli kkritikaw il-gvern.

Jirrappreżentaw il-priġunieri politiċi Bjelorussi kollha.

Ilhom il-ħabs minn Diċembru tal-2010 talli pprotestaw kontra l-fatt li l-President Alexander Lukashenko reġa' ġie elett b'mod "frawdolenti".

Dan in-negozjant Russu ngħata sentenza ta' disa' snin ħabs fl-2005 wara li talab lill-President Vladimir Putin jassumi r-responsabbiltà għall-korruzzjoni.

Fl-2010 din is-sentenza ttawlet sal-2017.

Erdem Gündüz kien l-ewwel raġel li beda jipprotesta bla ma jiċċaqlaq u fis-skiet fid-dimostrazzjonijiet ta' Pjazza Taksim f'Istanbul.

Aktar tard ingħaqdu miegħu oħrajn, biex din saret simbolu tal-moviment paċifiku għad-drittijiet tal-bniedem u l-libertà.

Il-"Freedom Project" tas-CNN: Inwaqqfu l-Iskjavitù taż-Żminijiet tal-Lum

Din il-kampanja medjatika globali kontra l-kummerċ tal-iskjavi, it-traffikar tal-bnedmin, ix-xogħol furzat u t-tħaddim tat-tfal ħarġet aktar minn 400 rapport mill-2011 li jenfasizzaw it-tbatija tal-vittmi fid-dinja kollha.

Għal aktar dettalji, ikklikkja fuq il-links fuq il-lemin

Iktar informazzjoni

Kumitat drittijiet tal-bniedem

Kumitat għall-Affarijiet Barranin

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Iltaqa' ma' dawk li ġew innominati għall-Premju Sakharov 2013


Il-baġit tal-UE jintuża biex jiffinanzja l-politiki deċiżi fil-livell tal-UE.

Aqra aktar dwar kif l-UE tinvesti l-flus.

Skopri kif l-UE tikseb il-parti l-kbira tal-finanzjament tagħha ©AP Immaġni/Unjoni Ewropea-PE

Il-parti l-kbira tal-Ewropej jixtiequ li l-UE taħdem aktar f'15-il qasam ta' politika, skont

stħarriġ tal-Ewrobarometru

riċenti.

Dawn l-oqsma jvarjaw mit-titjib fl-impjiegi għall-ġlieda kontra t-terroriżmu, l-indirizzar tal-migrazzjoni u l-azzjoni fil-qasam tal-ambjent.

Madankollu, sabiex l-UE tkun tista' taġixxi, jeħtieġ li jkollha r-riżorsi meħtieġa.

Peress li l-Kummissjoni Ewropea tippubblika dokument dwar il-futur tal-finanzji tal-UE fit-28 ta' Ġunju, kompli aqra biex issir taf

aktar dwar il-baġit tal-UE

kif jiġi ffinanzjat, għal xiex jintuża, u kif jista' jiġi ffinanzjat fil-futur.

Għalxiex jintuża l-baġit tal-UE

Il-baġit tal-UE għall-2017 huwa ta' EUR 157 biljun.

Dan jista' jidher li huwa ammont kbir ta' flus, iżda fil-fatt jirrappreżenta biss madwar 1 % tal-ġid maħluq f'sena mill-pajjiżi kollha tal-UE meħuda flimkien.

Mhux biss il-parti l-kbira tal-baġit hija ffinanzjata direttament mill-Istati Membri, madwar 94 % huwa użat wkoll biex jiffinanzja l-attivitajiet f'dawk il-pajjiżi.

6 % biss hija użata biex joperaw l-istituzzjonijiet tal-UE u tiġi kkoordinata l-ħidma.

Parti kbira mill-baġit tintuża għall-agrikoltura, ir-riċerka u reġjuni sottożviluppati, iżda l-flus tal-UE jintużaw wkoll biex jitwettqu operazzjonijiet ta' appoġġ ta' emerġenza, jiġu mgħejjuna kumpaniji Ewropej biex isiru aktar kompetittivi u l-Istati Membri jiġu mgħejjuna jittrattaw il-qgħad fost iż-żgħażagħ.

Hemm ukoll baġit fuq żmien twil għal perjodu ta' seba' snin - magħruf ukoll bħala l-

Qafas Finanzjarju Pluriennali

- li jiffissa l-limiti għall-baġits annwali.

Il-Kummissjoni tamministra l-fondi, iżda l-Parlament huwa responsabbli biex jiċċekkja l-implimentazzjoni sabiex tissaħħaħ it-trasparenza u jiġu evitati l-frodi u l-użu ħażin tal-baġit.Kull sena, l-MEPs huma mitluba japprovaw kif il-Kummissjoni tkun użat il-flus.

Barra minn hekk il-

Qorti Ewropea tal-Awdituri

tiskrutinizza wkoll id-dħul u l-infiq.

Modi ġodda kif inħarsu lejn il-baġit

L-MEPs qed jikkunsidraw ukoll jekk jistax ikun hemm modi aħjar ta' finanzjament tal-baġit tal-UE.

Huma ħarsu dan l-aħħar lejn suġġerimenti sabiex ikollhom aktar sorsi ta' qligħ minflok ma jiddependu l-iktar fuq il-kontribuzzjonijiet mill-Istati Membri.

Dan jista' jinkludi, pereżempju, dazji doganali fuq importazzjonijiet minn barra l-UE jew wieħed ibbażat fuq it-taxxa fuq il-valur miżjud (VAT).

Għal baġit fit-tul attwali, l-MEPs iġġieled ukoll favur aktar flessibbiltà fil-baġit biex ikun hemm reazzjoni aħjar għall-kriżijiet mhux previsti, bħall-kriżi migratorja.

Il-Parlament insista li jkun hemm klawsola ta' reviżjoni li tippermetti lill-Kummissjoni biex teżamina mill-ġdid il-baġit f'nofs il-perjodu u tipproponi bidliet kif meħtieġ.

Fi Frar, l-MEPs adottaw tliet rapporti dwar kif huma jemmnu li l-UE għandha tuża l-istrumenti kollha eżistenti skont it-trattati attwali, u jiġu riformati sabiex ikunu ssodisfati aħjar l-aspettattivi tan-nies.

Rapport wieħed qies

x'bidliet jistgħu jkunu meħtieġa fit-trattati għal riformi addizzjonali

, pereżempju li jkun hemm ministru tal-finanzi tal-UE.

Rapport ieħor ħares lejn

x'titjib huwa diġà possibbli taħt is-sistema eżistenti

, filwaqt li t-tielet ikkunsidra

kif jittejbu l-ekonomiji ta' pajjiżi li adottaw l-Euro

Dibattitu dwar il-ġejjieni tal-integrazzjoni Ewropea

Sal-aħħar ta' Ġunju, il-Kummissjoni se tippubblika ħames dokumenti ta' riflessjoni biex tagħti bidu għal dibattitu dwar il-ġejjieni tal-integrazzjoni Ewropea.

Kull dokument jittratta tema speċifika: id-dimensjoni soċjali tal-Ewropa, il-globalizzazzjoni, l-unjoni ekonomika u monetarja, id-difiża u l-finanzi.

Id-dokumenti fihom ideat u xenarji dwar x'bixra jista' jkollha l-Ewropa fl-2025, iżda l-ebda proposti konkreti.

L-inizjattiva tispiċċa f'nofs Settembru, meta l-President tal-Kummissjoni Jean-Claude Juncker jagħmel id-diskors annwali tiegħu dwar l-istat tal-Unjoni.

Ħarsa ħafifa lejn il-baġit tal-UE

Il-baġit fit-tul tal-UE: aktar flessibbiltà biex il-kriżijiet jiġu indirizzati aħjar

Il-baġit tal-UE spjegat: in-nefqa u l-kontribuzzjoni għal kull Stat Membru

Il-Futur tal-UE: Il-Parlament Ewropew jippreżenta l-viżjoni tiegħu

• Lamassoure:It-tibdil fil-mod kif hija ffinanzjata l-UE mhux ser iċ-ċaqlaq is-setgħat lejn Brussell

Is-setgħat baġitarji

Kif il-Parlament jgħin biex jiġi deċiż il-baġit tal-UE

Il-Futur tal-UE

Aqra aktar dwar il-ħidma tal-Parlament biex jinħoloq futur aħjar

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Verżjoni PDF

Finanzi: kif l-UE tagħmel użu tajjeb mill-baġit tagħha


Wara l-kriżi ekonomika, il-Parlament ilu jagħmel ħiltu biex jinkoraġġixxi l-investiment u t-tkabbir u jerġa' jibni l-kunfidenza fis-sistema bankarja u finanzjarja.

L-MPE adottaw regolamenti ġodda dwar il-banek, appoġġjaw pjan maħsub biex ikattar l-investiment fl-ekonomija tal-Ewropa, saħħew il-koordinament tal-politika ekonomika fl-UE u pproponew modi kif tiġi indirizzata l-evażjoni tat-taxxa.

Hekk kif il-Kummissjoni Ewropea fil-31 ta' Mejju qed tippubblika dokument ta' riflessjoni li jeżamina xenarji possibbli għall-futur tal-unjoni ekonomika u monetarja, skopri x'għamel diġà l-Parlament u x'passi addizzjonali qed jitolbu l-MPE.

It-tisħiħ tas-sistema bankarja

Il-kriżi finanzjarja tal-2008 kixfet beraħ id-dgħufijiet tal-banek u tal-finanzi pubbliċi fl-Ewropa.

Bosta gvernijiet kienu qed jaħdmu b'defiċits tal-baġit anki fis-snin ta' qabel meta kollox kien sejjer tajjeb, iżda l-affarijiet marru mill-ħażin għall-agħar meta d-dħul mit-taxxi beda jiċkien u l-banek kienu jeħtieġu finanzjament pubbliku biex iżommu rashom 'il fuq mill-ilma.

Biex jiżguraw sorveljanza aħjar tal-banek, inaqqsu l-ispejjeż għall-kontribwenti u għall-ekonomija, l-MPE adottaw leġiżlazzjoni li għamlet il-Bank Ċentrali Ewropew direttament responsabbli għas-

superviżjoni

ta' aktar minn mitt bank fost l-akbar banek fiż-żona tal-euro.

Kwistjoni importanti oħra kienet li d-depożituri ż-żgħar b'anqas minn €100 000 fil-bank ikollhom id-depożitu tagħom garantit, u li jkunu l-aħħar li jkollhom jagħmlu tajjeb għal fallimenti tal-banek.

B'dan quddiem għajnejha, l-UE waqqfet awtorità komuni, magħrufa bħala l-

Bord Uniku ta' Riżoluzzjoni

, biex jittratta l-fallimenti potenzjali tal-banek b'mod effiċjenti.

Il-Parlament saħħaħ ukoll ir-

rekwiżiti kapitali għall-banek

biex jobbligahom iwarrbu biżżejjed kapital biex jillimitaw l-impatt ta' xokkijiet futuri bħal dawk li ġraw fl-imgħoddi.

Emendi ulterjuri

għar-regoli qed jiġu kkunsidrati.

Titjib tal-koordinament

L-Unjoni Ewropea ħadet ukoll miżuri biex tiżgura koordinament aħjar tal-politiki ekonomiċi u fiskali madwar l-UE kollha, peress li n-nuqqas ta' allinjament kien ifisser li xi pajjiżi kienu qed iħabbtu wiċċhom ma' instabbiltà finanzjarja u kellhom jissellfu flus b'rati ta' mgħax ogħla.

Dan wassal biex tvara s-

Semestru Ewropew

, ċiklu annwali li fih il-Kummissjoni Ewropea toħroġ b'rakkomandazzjonijiet ta' politika għal kull pajjiż tal-UE li mbagħad jiġu adottati mill-gvernijiet fil-Kunsill u implimentati fil-livell nazzjonali.

Il-Parlament kien involut b'mod attiv fit-tħejjija tal-pakketti leġiżlattivi meħtieġa, magħrufa bħala

s-six-pack u t-two-pack

L-MPE ilhom jimbuttaw għal riformi profondi fiż-żona ekonomika u monetarja.

F'

rapport adottat fi Frar

, sostnew li ż-żona tal-euro għandu jkollha baġit speċifiku.

Dan għandu jgħin lill-pajjiżi jilqgħu għax-xokkijiet ekonomiċi u jgħinuhom jadattaw l-ekonomiji tagħhom għal sfidi ġodda.

Ir-rapport talab ukoll li r-rwol tal-Parlament Ewropew u tal-parlamenti nazzjonali fil-proċess tas-Semestru Ewropew jissaħħaħ, u li u jitqawwa l-obbligu ta' rendikont fit-teħid ta' deċiżjonijiet ekonomiċi.

L-impjiegi u t-tkabbir jibqgħu fil-qofol tal-aġenda tal-Parlament.

Waħda mill-prijoritajiet ewlenin għall-Parlament huwa l-istabbiliment ta' suq diġitali uniku billi jitneħħew l-ostakli għall-kummerċ elettroniku, ir-roaming u l-imblukkar ġeografiku, u billi ssir armonizzazzjoni tar-regoli tad-drittijiet tal-awtur fl-UE kollha.

Dan għandu jagħti spinta qawwija lill-ekonomija diġitali tal-Ewropa.

Fl-istess ħin, il-Parlament Ewropew qed jaħdem biex isaħħaħ id-drittijiet soċjali u dawk tax-xogħol fl-UE.

reċenti, miktub mill-Membru Portugiż tal-S&D Maria João Rodrigues, ippropona inizjattivi konkreti biex jiżguraw li jkun hemm kundizzjonijiet tax-xogħol deċenti f'kull forma ta' impjieg, u li jinstab bilanċ xieraq bejn ix-xogħol u l-ħajja privata.

Dibattitu dwar il-ġejjieni tal-integrazzjoni Ewropea

Sal-aħħar ta' Ġunju, il-Kummissjoni se tippubblika ħames dokumenti ta' riflessjoni biex tagħti bidu għal dibattitu dwar il-ġejjieni tal-integrazzjoni Ewropea.

Kull dokument jittratta tema speċifika. id-dimensjoni soċjali tal-Ewropa, il-globalizzazzjoni, l-unjoni ekonomika u monetarja, id-difiża u l-finanzi.

Id-dokumenti fihom ideat u xenarji dwar x'bixra jista' jkollha l-Ewropa fl-2025, iżda ma jagħmlu l-ebda proposta konkreta.

L-inizjattiva tispiċċa f'nofs Settembru, meta l-President tal-Kummissjoni Jean-Claude Juncker jagħmel id-diskors annwali tiegħu dwar l-istat tal-unjoni.

Leġiżlazzjoni ġdida

L-unjoni ekonomika

Unjoni Ekonomika u Monetarja aktar profonda u aktar ġusta

Titjib tas-Semestru Ewropew

Il-Mekkaniżmu Superviżorju Uniku għall-banek

Mekkaniżmu uniku ta' riżoluzzjoni għall-banek

Emenda tar-rekwiżiti kapitali għall-banek

Pjan ta' investiment għall-Ewropa

Estensjoni tal-Fond Ewropew għall-Investimenti Strateġiċi

Teżor għaż-żona tal-euro

Konċentrazzjoni fuq l-impjiegi u fuq l-aspetti soċjali

Briefings tal-EPRS (bl-Ingliż)

Spinta lill-Fond Ewropew għall-Investimenti Strateġiċi

Stampa ġenerali tal-Unjoni Ekonomika u Monetarja

Emendar tar-rekwiżiti kapitali

Kapaċità fiskali għaż-żona tal-euro: għażliet għal riformi li jaħdmu kontra x-xokkijiet asimmetriċi

Il-Pilastru Ewropew tad-Drittijiet Soċjali (b'podcast)

Materjal awdjoviżiv

Is-sistema bankarja Ewropea

Il-Fond Ewropew għal Investimenti Strateġiċi

L-evażjoni tat-taxxa

Il-Kumitat għall-Affarijiet Ekonomiċi u Monetarji

Il-pilastru soċjali

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Verżjoni PDF

It-Tkabbir: kif il-Parlament qed jaħdem biex jagħti spinta lill-ekonomija


Il-forzi politiċi fl-Ukraina iridu jibnu djalogu biex tinżamm l-integrità territorjali, tiġi miġġielda l-korruzzjoni u jsiru elezzjonijiet ħielsa u ġusti©BELGA/AFP/L.Gouliamaki

L-UE trid tgħin l-Ukraina b'għajnuna finanzjarja urġenti filwaqt li tinforza sanzjonijiet immirati kontra dawk responsabbli għall-vjolenza, qalu l-MEPs f'riżoluzzjoni adottata nher il-Ħamis.

L-isfidi ewlenin huma l-istabbiliment ta' djalogu kostruttiv bejn il-forzi politiċi, il-manteniment tal-integrità territorjali, il-ġlieda kontra l-korruzzjoni, u l-organizzazzjoni ta' elezzjonijiet ħielsa u ġusti.

Ir-riżoluzzjoni tgħid li l-UE u l-organizzazzjonijiet finanzjarji internazzjonali għandhom joffru pakkett finanzjarju fil-perijodu qasir u wieħed f'perijodu iżjed fit-tul biex jiġu appoġġati r-riformi neċessarji.

L-MEPs jappellaw lill-UE biex tkun fuq quddiem fl-organizzazzjoni ta' konferenza internazzjonali tad-donaturi.

Sanzjonijiet

L-UE trid timponi projbizzjonijiet tal-ivvjaġġar u ffriżar tal-assi fir-rigward ta' dawk responsabbli għall-vjolenza, kif ġie maqbul mill-istati membri tal-UE fl-20 ta' Frar, tgħid ir-riżoluzzjoni.

Dawk li abbużaw is-setgħat tagħhom u huma responsabbli għal krimini kontra ċ-ċittadini tal-Ukraina għandhom jitressqu quddiem qorti indipendenti.

Korp internazzjonali indipendenti għandu jinvestiga l-ksur tad-drittijiet umani, iżżid ir-riżoluzzjoni.

Il-perspettivi tal-Ukraina fir-rigward tal-UE

Ir-riżoluzzjoni ttenni li l-UE hija lesta biex tiffirma ftehim ta' assoċjazzjoni u ftehim kummerċjali mal-Ukraina, hekk kif tkun riżolta l-kriżi politika.

Iżda dan m'għandux ikun "l-aħħar tappa fil-kooperazzjoni bejn l-UE u l-Ukraina", iżżid ir-riżoluzzjoni.

L-MEPs indikaw li t-Trattat tal-UE jippermetti lil kull pajjiż Ewropew, inkluża l-Ukraina, biex japplika biex jissieħeb mal-UE, dment li japplika l-prinċipji tad-demokrazija, il-libertajiet fundamentali, id-drittijiet tal-bniedem u tal-minoritajiet, u japplika l-istat tad-dritt.

Ġlieda kontra l-korruzzjoni mingħajr tpattija

L-UE għandha tgħin lill-gvern ġdid biex jiġġieled "il-korruzzjoni endemika" li qed ixxekkel l-iżvilupp tal-Ukraina, jgħidu l-MEPs.

Ir-riżoluzzjoni tħeġġeġ liż-żewġ naħat biex ma jaqgħux "fl-ispirtu ta' tpattija" iżda minflok jimpenjaw ruħhom fi djalogu politiku biex jinbnew kompromessi u tiġi evitata "ir-ritaljazzjoni extraġuridika" .

Il-mexxejja l-ġodda tal-Ukraina għandhom joqgħodu 'l bogħod mill-estremisti u jevitaw provokazzjonijiet li jistgħu jgħinu ambizzjonijiet separatisti, iwissu l-MEPs, u jżidu li tali mexxejja għandhom jirrispettu d-drittijiet tal-minoritajiet fil-pajjiż, inkluż l-użu tar-Russu u ta' lingwi oħra minoritarji.

Huma jikkundannaw ukoll l-attakk fuq il-kwartieri ġenerali tal-Partit Komunist tal-Ukraina.

Elezzjonijiet ħielsa u ġusti

L-MEPs jisħqu li l-elezzjonijiet presidenzjali tal-25 ta' Mejju għandhom ikunu kredibbli, ħielsa u ġusti.

Huma jappellaw lill-Parlament tal-Ukraina biex jadotta l-leġiżlazzjoni elettorali neċessarja, inkluż liġi ġdida dwar il-finanzjament tal-partiti politiċi.

L-Ukraina għandha wkoll torganizza elezzjonijiet leġiżlattivi qabel l-aħħar tas-sena, iżidu l-MEPs.

Ir-Russja trid tirrispetta l-fruntieri tal-Ukraina

L-MEPs jindikaw li r-Russja impenjat ruħha biex tirrispetta l-integrità territorjali tal-Ukraina fil-"memorandum ta' Budapest" iffirmat mal-Istati Uniti u r-Renju Unit fl-1994.

Fl-istess memorandum, ir-Russja impenjat ruħha wkoll biex ma twettaqx pressjoni ekonomika fuq l-Ukraina maħsuba biex tissubordinaha għall-interessi Russi.

Informazzjoni addizzjonali

Proċedura

Riżoluzzjoni mhux leġiżlattiva

Iktar informazzjoni

It-test adottat ikun disponibbli hawn (ikklikkja fuq 27.02.2014)

Reġistrazzjoni tad-dibattitu (ikklikkja fuq 26.02.2014)

Materjal awdjoviżiv (Delegazzjoni ta' MEPs fl-Ukraina 23.02.2014)

Fajl proċedurali

Kuntatti:

Informazzjoni ta' kuntatt:

Numru tat-telefown:

Numru tat-telefown:

Numru tal-mobile:

Informazzjoni ta' kuntatt:

Numru tat-telefown:

Numru tat-telefown:

Numru tal-mobile:

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Ukraina: Għajnuna finanzjarja u sanzjonijiet immirati


X'jista' jsir biex tissolva l-kriżi ġewwa l-Ukranja?

Mexxeja politiċi minn madwar id-dinja ddiskutew fuq medda ta' żmien dwar kif jistgħu jittrattaw din il-kriżi u jipprevjenu eskalazzjoni ta' din id-diverġenza politika fil-pajjiż.

Aħna ddiskutejna din is-sitwazzjoni ma' Knut Fleckenstein (Grupp tal-Allejanza Progressiva tas-Soċjalisti u d-Demokratiċi fil-Parlament Ewropew), president tad-Delegazzjoni għall-Kumitat Parlamentari ta' Koperazzjoni UE-Russja, u ma' Pawel Kowal (Grupp tal-Konservattivi u Riformisti Ewropej), president tad-Delegazzjoni għall-Kumitat Parlamentari ta' Koperazzjoni UE-Ukrajnja

Kif tista' l-UE tittratta lir-Russja biex tnaqqas din is-sitwazzjoni imwera'?

L-ewwel ħaġa l-UE tinsisti biex ir-Russja tirtira t-truppi mill-fruntieri ma' l-Ukranja.

Dan għaliex dan imur kontra l-liġijiet internazzjonali.

It-tieni ħaġa, rridu inkunu preparati biex ngħinu lill-gvern temporanju ġewwa l-Ukranja sabiex isib soluzzjonijiet li jirrifflettu l-interessi tal-maġġoranza tal-popolazzjoni.

Dan ifisser l-interessi tan-nies li ġejjin minn kull parti tal-pajjiż, inklużi dawk li jitkelmu bir-Russu.

L-iktar ħaġa importanti hija li inkomplu nsostnu fuq il-fatti u l-liġijiet internazzjonali.- Il-Krimea hija parti integrali mill-Ukranja.

Dan huwa fatt. It-truppi Russi kisru kull qbil internazzjonali u bilaterali.

L-UE għandha tieħu azzjoni effettiva, immedjata u kkordinata.

L-istati membri, l-istituzzjonijiet, l-Stati Uniti, u n-NATO, u kull istituzzjoni internazzjonali oħra, għandhom jibagħtu l-messaġġi tagħhom b'mod mill-aktar immedjat sabiex juru li m'hemmx spazju ghall-politika

ġol-Krimea.

Jekk ma nagħmlux dan inkunu tlifna l-opportunita' li għandna.

X'jista' jwaqqaf lil Putin milli jkompli din it-tip ta' politika ġewwa l-Krimea?

Is-sanzzjonijiet huma biżżejjed?

Jew għandna nikkunsidraw esklużjoni totali mill-organiżazzjonijiet internazzjonali?

X'tista' tagħmel l-Ukranja?

Kieku jien niffoka iktar fuq il-possibilita' ta' l-użu tad-diplomazija u d-djalogu milli fuq is-sanzzjonijiet.

Għandna nistennew li r-Russja tagħmel l-istess.

Madanakollu m'hemm xejn fuq xiex nistgħu niddiskutu dwar it-truppi li r-Russja għandha fil-Krimea.

Dawn iridu jitilqu.

Wasal ukoll iż-żmien, biex il-gvern f'Kiev juri li huwa preparat li jaħdem fuq riformi konstituzzjonali fl-interess tal-maġġoranza tal-popolazzjoni.

Il-politika l-ġdida tal-gvern għandha tkun waħda inklussiva, waħda li tħares lejn l-interessi tal-popolazzjoni kollha, inklużi dawk li joqogħdu fl-ilvant, u fin-nofsinhar-ilvant tal-pajjiż.

M'hemmx soluzzjoni oħra għajr li l-politika tirriffletti l-interessi tal-maġġoranza tal-popolazzjoni.

Resistenza diplomatika għandha tkun l-ewwel soluzzjoni.

Madankollu esklużjoni u sospensjoni mill-organiżazzjonijiet internazzjonali hija possibilita oħra.

Jekk dan ma jkunx biżżejjed, sanzjonijiet immirati lejn politikanti li qed jappoġjaw din il-vjolenza għandhom jintużaw.

L-awtoritajiet ġewwa l-Ukranja għandhom ukoll isejħu għajnuna internazzjonali biex l-okkupazzjoni tat-truppi Russi ġewwa l-Krimea tieqaf.

Jekk dan ma jsirx l-awtoritajiet jistgħu jiġu akkużati għal nuqqas ta' ħidma biex din is-sitwazzjoni titjieb.

Iktar informazzjoni

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

L-Ukranja:- Il-Ħruġ mill-Kriżi


X'inhu l-futur ta' l-Ukranja? ©BELGAIMAGE/AFP/B.KILIC

Bil-fruntieri tagħha jmissu kemm ma' l-Ewropa kif ukoll mar-Russja, l-Ukranja, ilha għall-ħafna żmien indeċiża dwar jekk tibnix rabtiet eqreb mal-ġirien tal-punent jew tal-lvant.

Is-sena li għaddiet il-pajjiż kien wasal biex jiffirma l-ftehim ta' assoċjazzjoni ma' l-UE.

Madanakollu, fl-aħħar ħinijiet, il-mexxejja politiċi tal-pajjiż iddeċiedew li ma jiffirmawx dan it-trattat.

Dan wassal għal'ħafna protesti li ilhom għadejjin xhur sħaħ, fejn bosta dimostranti sfaw vittmi ta' tortura u qtil.

Barra minn hekk, il-president Viktor Yanukovych ħarab mill-pajjiż, filwaqt li r-Russja qiegħda thedded li tieħu azzjoni militari.

Il-futur ta' l-Ukranja jinstab mhedded.

L-Ukranja qiegħdha taffaċċja bosta problemi ekonomiċi, kif ukoll sitwazzjoni ta' soċjeta' maqsuma.

Għalkemm ħafna fl-Ukranja jissapportjaw rabtiet eqreb ma' l-UE, oħrajn fil-lvant tal-pajjiż juru nuqqas ta' fiduċja lejn il-gvern proviżorju f'Kiev.

Il-Krimea qiegħda ssejjaħ għall-indipendenza tagħha u ssostitwiet l-awtoritajiet lokali ma' dawk li jissapportjaw rabtiet eqreb mar-Russja.

Barra minn hekk, ir-Russja qiegħda tiġi akkużata li bagħtet it-truppi tagħha ġewwa l-pajjiż biex t tikkontrolla pożizzjonijiet strateġiċi importanti.

L-UE wiegħdet iktar minn €11–il biljun f'għajnuna finanzjarja biex tgħin f'din it-tranżizzjoni, u tissaportja l-isforzi li qegħdin isiru biex jinstabu soluzzjonijiet paċifiċi, twarrab it-theddida militari minn naħa tar-Russja u żżomm l-Ukranja pajjiż magħqud.

Aqsam din il-paġna ma' ħaddieħor:

L-Ukranja: lejn rabtiet eqreb ma' l- Ewropa


Skopri kif l-UE u l-Parlament Ewropew jiġġieldu għad-drittijiet tan-nisa u għat-titjib fl-ugwaljanza bejn is-sessi fuq il-post tax-xogħol, fil-politika u f'oqsma oħra.

X'tagħmel l-UE biex jingħelbu l-inugwaljanzi?

Fil-ġlieda favur l-

ugwaljanza bejn is-sessi

u l-promozzjoni ta'

Ewropa soċjali

, l-Unjoni Ewropea ilha timxi mal-prinċipju tal-"integrazzjoni tal-perspettiva tas-sessi" sa mill-bidu tagħha.

L-UE

adottat liġijiet

, tippubblika rakkomandazzjonijiet, skambji u prattiki tajba u tgħin lill-Istati Membri billi tiffinanzja l-azzjoni li jieħdu.

Id-deċiżjonijiet tal-Qorti Ewropea tal-Ġustizzja kellhom influwenza kbira fuq il-kunċetti tal-politika tal-ugwaljanza bejn is-sessi fl-UE.

Il-Parlament Ewropew regolarment jadotta rapporti fuq inizjattiva proprja dwar dawn il-kwistjonijiet u jappella għal aktar sforzi biex

titjieb l-ugwaljanza bejn is-sessi

Il-Parlament Ewropew minn dejjem kien attiv ħafna fl-ugwaljanza bejn l-irġiel u n-nisa u għandu

kumitat permanenti dwar id-drittijiet tan-nisa u l-ugwaljanza bejn is-sessi

Kull sena, il-Parlament jiċċelebra l-Jum Internazzjonali tan-Nisa (8 ta' Marzu) u jqajjem kuxjenza billi jorganizza diversi attivitajiet.

L-ugwaljanza bejn is-sessi fuq il-post tax-xogħol

Fl-2019, l-UE approvat regoli ġodda dwar il-

leave relatat mal-familja u l-indukrar

u kundizzjonijiet tax-xogħol aktar flessibbli, b'tali mod li jinħolqu aktar inċentivi biex il-missirijiet jieħdu leave relatat mal-familja u jiżdied l-ammont ta' nisa li joħorġu jaħdmu.

Il-leġiżlazzjoni tal-UE dwar l-ugwaljanza bejn is-sessi fuq il-post tax-xogħol:

regoli dwar l-impjieg (inkl. paga ugwali, sigurtà soċjali, kundizzjonijiet tax-xogħol u fastidju)

regoli dwar l-impjieg indipendenti

drittijiet għal-leave tal-maternità, tal-paternità u tal-ġenituri

Il-Parlament qed jitlob ukoll miżuri espliċiti biex tonqos id-

differenza bejn il-pagi tal-irġiel u n-nisa

fl-UE – minn medja ta'

fl-2017 – u jonqos id-

distakk fil-pensjonijiet

, li fl-2017 kien ta'

Talab ukoll miżuri biex jiġi indirizzat il-

faqar fost in-nisa

, billi x'aktarx hemm aktar nisa milli rġiel jgħixu fil-faqar.

Fl-Ewropa teżisti

differenza kbira bejn is-sessi fis-settur diġitali

: in-nisa huma sottorappreżentati fis-suq tax-xogħol u hemm ċans iżgħar li jibdew jistudjaw f'dan il-qasam.

F'

riżoluzzjoni

adottata fl-2018, il-Parlament Ewropew stieden lill-pajjiżi tal-UE jintroduċu miżuri li jiżguraw l-integrazzjoni sħiħa tan-nisa fis-settur tal-ICT u jippromwovu l-edukazzjoni u t-taħriġ fl-ICT u s-suġġetti STEM.

Il-prevenzjoni tal-vjolenza fuq in-nisa

L-UE qed tindirizza l-vjolenza fuq in-nisa b'diversi modi.

Il-Parlament appella kemm-il darba għal strateġija tal-UE li ssaħħaħ il-politiki f'dan il-qasam.

Jixtieq ukoll jikkonkludi l-adeżjoni tal-UE

għall-Konvenzjoni ta' Istanbul

tal-Kunsill tal-Ewropa u li din tiġi ratifikata mill-pajjiżi kollha tal-UE.

Barra minn hekk, il-Parlament ġibed l-attenzjoni dwar il-ħtieġa li jiġu miġġielda forom speċifiċi ta' vjolenza, inkluż

il-fastidju sesswali

il-prostituzzjoni furzata

il-mutilazzjoni ġenitali femminili

l-vjolenza online

Fl-2014, il-Parlament Ewropew ta l-Premju Sakharov għal-Libertà tal-Ħsieb lill-ġinekologu Kongoliż

talli ddedika ħajtu biex jgħin lil eluf ta' vittmi ta'

fir-Repubblika Demokratika tal-Kongo, u talli ġġieled għad-dinjità tan-nisa, il-ġustizzja u l-paċi f'pajjiżu.

Mill-politika tal-migrazzjoni għall-kummerċ fl-UE

Il-Parlament kemm-il darba talab lill-Kummissjoni żżid il-konsistenza bejn il-politiki tal-kummerċ, l-iżvilupp, l-agrikoltura, l-impjiegi u l-migrazzjoni – pereżempju – u l-ugwaljanza bejn is-sessi.

F'riżoluzzjoni adottata fl-2016, il-PE talab sett ta'

linji gwida dwar is-sessi fl-UE

bħala parti minn riformi usa' dwar il-politika tal-migrazzjoni u l-asil.

adottat fl-2018, l-MEPs talbu

approċċ aktar sensittiv għas-sessi

fil-politika dwar it-tibdil fil-klima u azzjoni li tagħti s-setgħa lin-nisa u tħares lil dawk l-aktar vulnerabbli.

riżoluzzjoni

adottata fl-2018, il-

ftehimiet kummerċjali

kollha tal-UE għandhom jinkludu dispożizzjonijiet vinkolanti u infurzabbli biex jiġi żgurat ir-rispett tad-drittijiet tal-bniedem, inkluża l-ugwaljanza bejn is-sessi.

In-nisa fil-politika

Il-Parlament Ewropew kemm-il darba talab

enfasi qawwija fuq l-ugwaljanza bejn is-sessi

fil-politika u ppromwova l-parteċipazzjoni ugwali tan-nisa fil-proċessi deċiżjonali fil-livelli kollha.

adottat f'Jannar 2019, il-Parlament stieden lill-partiti politiċi Ewropej jaraw li jinnominaw kemm nisa kif ukoll irġiel għall-

korpi li jamministraw il-Parlament Ewropew

fid-disa' leġiżlatura.

Fil-Parlament il-ġdid, kostitwit uffiċjalment f'Lulju 2019, hemm

aktar nisa minn qatt qabel

– 41% tal-MEPs –

meta mqabbel ma' 36.5 % fi tmiem il-leġiżlatura preċedenti

Kompli skopri x'tagħmel l-UE dwar il-politiki soċjali:

Kif l-UE ttejjeb id-drittijiet tal-ħaddiema u l-kundizzjonijiet tax-xogħol

It-tnaqqis tal-qgħad: spjegazzjoni tal-politiki tal-UE

L-impjieg taż-żgħażagħ: miżuri tal-UE biex dan jiffunzjona

It-titjib tas-saħħa pubblika: spjegazzjoni tal-miżuri tal-UE

Aktar dwar is-suġġett

L-Istitut Ewropew għall-Ugwaljanza bejn is-Sessi

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Verżjoni PDF

Il-ġlieda tal-Parlament għall-ugwaljanza bejn is-sessi fl-UE


Il-viżjoni tal-Parlament għall-futur tal-Ewropa

Riżoluzzjoni mħejjija minn

(EPP, DE) tiffoka fuq l-aħjar użu tat-trattat eżistenti.

Hija tipproponi li:

il-Kunsill tal-Ministri jinbidel f'awla leġislativa sekondarja ġenwina, u l-konfigurazzjonijiet tiegħu eżistenti jinbidlu f'korpi preparatorji, simili għall-kumitati fil-Parlament,

kull stat membru għandu jippreżenta mill-inqas tliet kandidati , miż-żewġ sessijiet, għar-rwol ta' Kummissarju "tiegħu",

il-kunsill għandu jaqleb kompletament għall-ivvutar bil-maġġoranza kwalifikata, kull fejn dan huwa previst mit-trattati, biex jiġi evitat li liġijiet importanti jiġu mblukkati u jitħaffef il-proċess leġiżlattiv, u

għandu jiġi stabbilit Kunsill permanenti tal-Ministri tad-Difiża biex jiġu kkoordinati l-politiki tad-difiża tal-istati membri.

Ir-riżoluzzjoni ġiet adottata bi 329 vot favur, 223 vot kontra u 83 astensjoni.

Riforma ambizzjuża tat-trattati

Riżoluzzjoni oħra mħejjija minn

(ALDE, BE), tikkunsidra metodi biex l-UE tmur 'lil hinn mill-mudell attwali u tissuġġerixxi diversi riformi għat-Trattat ta' Lisbona, fl-oqsma tal-governanza ekonomika, il-politika estera, id-drittijiet fundamentali u t-trasparenza.

Pereżempju:

tissuġġerixxi l-ħolqien ta' ministru tal-finanzi u li l-Kummissjoni tingħata s-setgħa' li tfassal u timplimenta politika ekonomika komuni tal-UE, ikkomplimentata minn baġit għaż-żona tal-euro,

tfakkar li l-Parlament Ewropew għandu jkollu siġġu wieħed,

tipproponi li jitnaqqas sew id-daqs tal-Kulleġġ tal-Kummissjarji, inkluż bit-tnaqqis tal-Viċi Presidenti għal tnejn, u

temmen li ċ-ċittadini tal-UE f'kull stat membru għandhom jivvutaw direttament għall-kandidat ewlieni tal-partiti politiċi Ewropej għall-President tal-Kummissjoni.

Ir-riżoluzzjoni ġiet adottata b'283 vot favur, 269 vot kontra u 83 astensjoni.

Tisħiħ taż-żona tal-Euro

Ir-riżoluzzjoni ta'

(S&D, FR) tipproponi li d-differenzi bejn l-ekonomiji fiż-żona tal-Euro jitnaqqsu u biex dawn l-ekonomiji jsiru iżjed reżiljenti għal xokkijiet ekonomiċi esterni.

Ir-relaturi jindikaw strateġija ta' konverġenza ffinanzjata permezz ta' baġit speċifiku għaż-żona tal-euro, iffinanzjat mill-istati membri u disponibbli skont ċerti kondizzjonijiet.

Il-proposti ewlenin jinkludu:

kapaċità fiskali li tikkonsisti mill-Mekkaniżmu Ewropew ta' Stabbiltà u kapaċità speċifika addizzjonali għaż-żona tal-euro, iffinanzjati mill-membri bħala parti mill-baġit tal-UE,

Fond Monetarju Ewropew b'kapaċitajiet adegwati għas-self u b'mandat definit b'mod ċar biex jiġu assorbiti x-xokkijiet ekonomiċi,

kodiċi ta' konverġenza u,

rwol imtejjeb għall-Parlament Ewropew u l-parlamenti nazzjonali fis-sistema ta' governanza, it-tagħqid tar-rwoli tal-President tal-Eurogrupp u tal-Kummissarju għall-affarijiet ekonomiċi u monetarji, kif ukoll ministru tal-finanzi fi ħdan il-Kummissjoni Ewropea.

Ir-riżoluzzjoni ġiet approvata bi 304 voti favur, 255 vot kontra u 68 astensjoni.

Dawn il-proposti huma kollha parti mill-pożizzjoni tal-Parlament Ewropew dwar il-futur tal-Ewropa, bi tħejjija għas-60 anniversarju tat-Trattat ta' Ruma.

Riżoluzzjonijiet mhux leġislattivi

Kuntatti:

Informazzjoni ta' kuntatt:

Numru tat-telefown:

Numru tat-telefown:

Numru tal-mobile:

Għal aktar informazzjoni

It-testi kollha huma disponibbli hawn (16.02.2017)

Reġistrazzjoni video tad-dibattitu (ikklikkja fuq 14.02.2017)

Materjal awdjoviżiv għall-professjonisti

Fact sheet tal-PE: Aġġustamenti possibbli għall-organizzazzjoni istituzzjonali tal-UE

Nota ta' riċerka tal-PE: Użu sħiħ tad-dispożizzjonijiet tat-Trattat ta' Liżbona

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Verżjoni PDF


Skopri xi wħud mill-fatti dwar il-Parlament il-ġdid

Kif inhu l-Parlament Ewropew il-ġdid?

Skopri aktar dwar il-Membri tal-PE li se jaħdmu għalik matul il-ħames snin li ġejjin.

Bosta wċuħ ġodda, membri iżgħar tal-PE u aktar nisa

Wara l-

ogħla rata ta' parteċipazzjoni

f'għoxrin sena fl-elezzjonijiet Ewropej, id-disa' Parlament Ewropew ġie kkostitwit uffiċjalment fl-

ewwel seduta plenarja

fi Strasburgu f'Lulju.

Is-sessjoni tal-ftuħ rat bosta wċuħ ġodda, peress li 61% tal-Membri tal-PE huma ġodda fil-Parlament.

Hemm aktar nisa minn qatt qabel, li jirrappreżentaw 41% tal-Membri tal-PE, żieda minn 36.5% fi tmiem il-leġiżlatura preċedenti.

L-età medja ta' Membru tal-PE hija ta' 49.5 sena, iktar baxxa minn 53, ħames snin ilu.

L-iżgħar Membru tal-PE huwa mid-Danimarka u għandu 21 sena, u huwa l-iżgħar membru li qatt ġie elett fil-Parlament Ewropew.

L-aktar membru anzjan huwa Taljan u għandu 82 sena.

B'kollox ġew eletti 751 Membru tal-PE minn 190 partit politiku nazzjonali fi 28 pajjiż tal-UE.

Ladarba fil-Parlament Ewropew, dawn jallinjaw ruħhom skont il-prijoritajiet politiċi.

Il-Parlament il-ġdid huwa magħmul minn

seba' gruppi politiċi

, wieħed anqas mil-leġiżlatura preċedenti.

Id-9 leġiżlatura tal-Parlament Ewropew

Membri tal-PE eletti mill-ġdid

Membri ġodda tal-PE

Membri tal-PE nisa

Membri tal-PE rġiel

L-iżgħar Membru tal-PE

21 (Verts/ALE, id-Danimarka)

Il-Membru tal-PE l-aktar anzjan

Età medja tal-Membri tal-PE

Gruppi politiċi

Stqarrija għall-istampa: il-ftuħ tal-Parlament il-ġdid (2 ta' Lulju 2019)

Ir-riżultati tal-elezzjonijiet Ewropej tal-2019

Aqsam din il-paġna ma' ħaddieħor:

Verżjoni PDF

Fatti u ċifri: il-leġiżlatura l-ġdida tal-Parlament Ewropew


Tliet miżuri li ser jiżguraw li l-banek iġorru l-piż tar-riskju ta' falliment minflok ma jitfgħuh fuq spallejn il-kontribwent ġew approvati mill-Parlament nhar it-Tlieta.

Tnejn minnhom jikkonċernaw ir-ristrutturar u l-għeluq ta' banek bi problemi, filwaqt li t-tielet liġi tiżgura li jkunu l-banek mhux il-kontribwenti li jiggarantixxu d-depożiti taħt il-100 000 euro.

Dawn il-miżuri jikkomplimentaw is-sistema unika ta' superviżjoni tal-banek li diġa ġiet stabbilita, u jmexxu lill-UE iktar 'lil hinn fit-triq lejn unjoni bankarja.

Il-Parlament rebaħ konċessjonijiet sostanzjali mill-ministri tal-finanzi matul in-negozjati, speċjalment fir-rigward tar-regoli li jistabbilixxu l-mekkaniżmu uniku ta' riżoluzzjoni u l-fond uniku ffinanzjat mill-banek li ser ikollu madwar 55 biljun euro.

Il-konċessjonijiet inaqqsu ħafna ċ-ċans li l-politikanti jindaħlu fl-eżitu ta' bank speċifiku, u jiżguraw li l-fond jista' jiġi stabbilit aktar malajr u jintuża b'mod iktar ġust.

Fid-direttiva dwar l-irkupru u r-riżoluzzjoni tal-banek l-MEPs għamlu li kull rikors għall-flus pubbliku jsir biss skont regoli stretti ħafna.

L-aġġornament għar-regoli dwar il-garanzija tad-depożiti ser jiżgura li d-depożitaturi jirċievu flushom ħafna iktar malajr jekk bank ikollu l-problemi.

L-MEPs kisbu wkoll li l-banek ikollhom jitfgħu flus kontanti fil-fondi u mhux biss jagħmlu impenn li jħallsu jekk dan ikun meħtieġ minnhom.

Ħafna iżjed dettalji jinsabu fin-nota ta' sfond (link fuq il-lemin).

ċ

Ko-deċiżjoni, ftehim fl-ewwel qari (liġijiet SRM u BRRD), ftehim fit-tieni qari (liġi DGS)

Kuntatti:

Informazzjoni ta' kuntatt:

Numru tat-telefown:

Numru tat-telefown:

Numru tal-mobile:

Iktar informazzjoni

Tappi fil-proċedura (2013/0253(COD))

Tappi fil-proċedura (2012/0150(COD))

Tappi fil-proċedura (2010/0207(COD))

Kumitat għall-Affarijiet Ekonomiċi u Monetarji

Nota ta' sfond

It-testi adottati jkunu disponibbli hawn (ikklikkja fuq 15.04.2014)

Reġistrazzjoni tad-dibattitu (ikklikkja fuq 15.04.2014)

Reġistrazzjoni tal-konferenzi stampa (ikklikkja fuq 14.04.2014 u 15.04.2014)

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Il-flus tal-kontribwenti mhux ser jibqgħu iħallsu għall-problemi tal-banek


Abbozzi ta' liġijiet li jistabilixxu sistema ta' superviżjoni bankarja fl-UE kienu approvati permezz ta' vot fil-plenarja nhar l-Erbgħa.

Il-Bank Ċentrali Ewropew se jkun qed jissorvelja l-akbar banek fiż-Żona tal-Ewro direttament u se jkollu jedd fuq is-superviżjoni ta' banek oħrajn.

Madankollu, il-Parlament se jagħti l-approvazzjoni finali tiegħu aktar tard, biex jagħti ż-żmien għal taħdidiet paralleli mal-Bank Ċentrali Ewropew fuq arranġamenti dettaljati ta' kontabilità.

Il-MPE li abbozzaw dawn il-liġijiet insistew li r-regoli ta' kontabilità iridu jaqblu mal-poteri ta' supervżjoni maħluqa jew trasferiti għal-livell tal-UE.

Il-Bank Ċentrali Ewropew, fl-irwol superviżorju tiegħu, għalhekk irid jkun ħafna aktar miftuħ u responsabbli milli huwa fl-irwol tiegħu ta' politika monetarja.

Indirizzat il-plenarja nhar it-Tlieta Marianne Thyssen (EPP, BE), rapporteur għat-test li jagħti poteri ta' superviżjoni bankarja lill-Bank Ċentrali Ewropew, u qalet: "L-ispostament tal-poteri minn livell nazzjonali irid iseħħ flimkien mal-ħolqien tal-kontabilità fuq il-livell tal-UE."

Sven Giegold (Greens/EFA, DE), rapporteur għat-test li jemenda l-irwol tal-Awtorità Bankarja Ewropea, qal: "Il-Bank Ċentrali Ewropew mhuwiex magħruf bħala l-post tat-twelid tad-demokrazija.

Imma se jkollu bżonn jidra l-kontabilità demokratika... membri tal-parlamenti nazzjonali nfushom qed jistennew lilna l-MPE biex niżguraw kontabilità f'waqtha tal-kontrollur."

Il-passi li jmiss

Il-plenarja tal-Parlament trid tagħti l-approvazzjoni finali tagħha tal-ftehim fil-futur qarib.

Sadanittant, il-parlamenti nazzjonali jistgħu ukoll jesprimu l-opinjonijiet tagħhom u l-Parlament u l-Bank Ċentrali Ewropew se joħorġu ftehim inter-istituzzjonali fuq kontabilità dettaljata u regoli ta' transparenza.

Għal raġunijiet legali, id-dettalji tal-poteri tal-Parlament ta' kontroll fuq il-kontrollur se jkunu spjegati fi ftehim inter-istituzzjonali.

Il-proċedura: Ko-deċiżjoni (Proċedura Ordinarja Leġiżlattiva), l-ewwel qari (għar-regoli li jemendaw l-istruttura tal-Awtorità Bankarja Ewropea u konsultazzjoni (għar-regoli li jqiegħdu inkarigu ta' superviżjoni fuq il-Bank Ċentrali Ewropew)

Kuntatti:

Informazzjoni ta' kuntatt:

Numru tat-telefown:

Numru tat-telefown:

Numru tal-mobile:

Iktar informazzjoni

Aqsam din il-paġna ma' ħaddieħor:

Il-Parlament jappoġġja l-pjanijiet għal sistema ta' superviżjoni bankarja fl-UE


Il-Premju Sakharov għen biex tinġibed l-attenzjoni rigward ksur tad-drittijiet tal-bniedem fid-dinja kollha u biex jiġi enfasizzat il-kuraġġ ta' dawk iddedikati għall-ġlieda kontra dan il-ksur.

Ir-rebbieħa preċedenti bbenefikaw minn aktar kopertura medjatika tas-sitwazzjoni tagħhom, li għenet biex iseħħu l-bidliet.

Fil-mappa interattiva tagħna tista' ssir taf aktar dwar ir-rebbieħa preċedenti u minn fejn huma.

Matul is-snin ħafna rebbieħa tal-premju twaqqfu milli jirċievu l-premju tagħhom huma stess mill-awtoritajiet tal-pajjiż li kienu jgħixu fih, għalkemm uħud setgħu jirċevuh aktar 'il quddiem, bħal Guillermo Fariñas u Ladies in White minn Kuba.

Il-mappa interattiva tagħna turi li l-abbużi tad-drittijiet tal-bniedem jistgħu jseħħu kullimkien.

Il-Membri tal-PE huma ddedikati li jiġbdu l-attenzjoni rigward dawn is-sitwazzjonijiet matul dibattiti dwar id-drittijiet tal-bniedem waqt kull sessjoni plenarja.

Kif jaħdmu

Il-partiti politiċi Ewropej jirċievu finanzjament mingħand il-Parlament Ewropew biex ikopru l-infiq marbut direttament mal-objettivi stabbiliti fil-programmi tagħhom.

Din hija l-gwida qasira tagħna li tispjega r-regoli li jiddefinixxu kif il-fondi jiġu allokati u kif il-partiti jistgħu jużawhom.

Il-partiti politiċi kif inhuma ffinanzjati fil-livell Ewropew?

Minn Lulju 2004, il-partiti politiċi Ewropej setgħu jibdew jirċievu finanzjament annwali mill-Parlament Ewropew.

Il-finanzjament jieħu l-forma ta' grant operattiv.

Jista' jkopri sa 85% tan-nefqa eliġibbli ta' partit, filwaqt li l-bqija għandha tiġi koperta minn riżorsi proprji bħal miżati tas-sħubija u donazzjonijiet.

X'jista' u x'ma jistax jitħallas mill-grant?

Il-grant jista' jintuża biex ikopri n-nefqa marbuta direttament mal-objettivi stabbiliti fil-programm politiku tal-partit, bħal:

laqgħat u konferenzi

pubblikazzjonijiet, studji u reklami

spejjeż amministrattivi, tal-persunal u tal-ivvjaġġar

spejjeż ta' kampanji marbuta mal-elezzjonijiet Ewropej

Din tissejjaħ nefqa eliġibbli.

Madankollu, il-grant ma jistax jintuża biex jiġi kopert infiq bħal:

spejjeż ta' kampanji għal referenda u elezzjonijiet (ħlief għall-elezzjonijiet Ewropej)

finanzjament dirett jew indirett ta' partiti nazzjonali, kandidati tal-elezzjonijiet u fondazzjonijiet politiċi kemm fil-livell nazzjonali kif ukoll f'dak Ewropew

djun u imposti għall-manutenzjoni tad-djun.

Min jistabbilixxi r-regoli għall-finanzjament?

Il-bażi legali tista' tinstab fl-Artikolu 10(4) tat-Trattat dwar l-Unjoni Ewropea u fl-Artikolu 224 tat-Trattat dwar il-Funzjonament tal-Unjoni Ewropea.

Ir-regoli dwar il-finanzjament huma stabbiliti b'regolament adottat mill-Kunsill u l-Parlament.

Dan ġie rivedut sabiex jittejbu l-kundizzjonijiet għall-finanzjament.

Ir-regoli ta' implimentazzjoni jiġu adottati mill-Bureau tal-Parlament.

Iktar informazzjoni

Premju Sakharov paġna

Video: Intervista mal-Nisa bl-Abjad

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Prominenza għad-drittijiet tal-bniedem


Stennija vallapena: Aung San Suu Kyi sa fl-aħħar setgħet tiġbor il-Premju Sakharov tagħha fil-Parlament Ewropew fi Strasburgu

Il-figura leġġendarja fil-qasam tad-drittijiet tal-bniedem tal-Mjanmar, Aung San Suu Kyi, sa fl-aħħar irċeviet il-Premju Sakharov tagħha fit-22 ta' Ottubru, 23 sena wara li ngħatalha mill-Parlament Ewropew.

"Dan hu mument kbir, mument li ġenerazzjoni sħiħa f'pajjiżek iżda anke hawn fl-Ewropa ilna ħafna nistennew," qal il-President tal-PE Martin Schulz.

Aung San Suu Kyi raddet ħajr lill-Membri tal-PE għall-appoġġ tagħhom matul is-snin: "Il-libertà tal-ħsieb tibda bid-dritt li ssaqsi l-mistoqsijiet u l-poplu tagħna f'Burma tant ilu nieqes minn dan id-dritt li xi wħud miż-żgħażagħ tagħna lanqas jafu sew kif isaqsu l-mistoqsijiet."

"Aħna rridu niżguraw li d-dritt li taħseb liberament u tgħix skont il-kuxjenza jkun ippreservat.

Dan id-dritt għadu mhuwiex iggarantit 100%.

Baqgħalna ħafna xogħol x'nagħmlu qabel ma l-liġi bażika ta' artna, li hija l-kostituzzjoni, tiggarantilna d-dritt li ngħixu skont il-kuxjenza tagħna."

Simbolu tal-libertà u d-demokrazija

Is-Sur Schulz sejjaħ lil Aung San Suu Kyi "simbolu kbir tal-libertà u d-demokrazija".

"Minkejja t-tul ta' żmien li tista' tieħu l-ġlieda għad-demokrazija, in-nies li jibqgħu sodi fl-aħħar jirbħu," qal il-President.

Aung San Suu Kyi qattgħet 15-il sena taħt arrest f'darha qabel ma nħelset f'Novembru 2010.

Iktar informazzjoni

Storja Ewlenija dwar il-Premju Sakharov

Ir-riformi fil-Mjanmar: sentejn wara

Aqsam din il-paġna ma' ħaddieħor:

Aung San Suu Kyi tirċievi l-Premju Sakharov li rebħet fl-1990


Rotta lejn UE 2025 mibnija fuq valuri demokratiċi u proċess deċiżjonali effikaċi

Ikkompletar tal-unjonijiet tad-difiża, is-sigurtà, l-enerġija, diġitali, monetarja u tas-suq tal-kapital

Opportunitajiet indaqs għaċ-ċittadini kollha u tisħiħ tal-kompetittività industrijali

Ħolqien ta' aġenziji għad-drittijiet tal-ħaddiema, iċ-ċibersigurtà u l-ġlieda kontra t-terroriżmu

Jean-Claude Juncker jippreżenta l-viżjoni tiegħu għal Ewropa b'saħħitha u magħquda

Bosta gruppi politiċi laqgħu l-viżjoni ppreżentata matul id-dibattitu dwar l-istat tal-Unjoni mill-President tal-Kummissjoni Jean-Claude Juncker għal UE b'saħħitha u maqgħuda sal-2025.

Il-biċċa l-kbira tal-gruppi politiċi laqgħu l-viżjoni ppreżentata matul id-dibattitu annwali dwar l-istat tal-Unjoni mill-President tal-Kummissjoni Jean-Claude Juncker għal Ewropa b'saħħitha u maqgħuda sal-2025.

Tul id-dibattitu ta' madwar tliet sigħat il-mexxejja tal-gruppi politiċi ddiskutew il-pjanijiet tad-difiża, is-sigurtà, il-migrazzjoni legali, il-kummerċ internazzjonali, l-ugwaljanza soċjali u dwar kif tista' tissaħħaħ il-kapaċità baġitarja tal-Unjoni.

, il-President tal-Parlament Ewropew, laqa' l-President tal-Kummissjoni u l-Kulleġġ tal-Kummissarji u qal li ċ-ċittadini riedu iżjed kooperazzjoni bejn l-istituzzjonijiet tal-UE u l-Istati Membri fil-politiki tal-migrazzjoni, l-ekonomija, it-terroriżmu, it-tkabbir u d-drittijiet soċjali.

Biex tisma' kull dikjarazzjoni ta' kull kelliem individwalment, ikklikkja fuq l-isem.

Il-President Juncker qal li l-istabbiltà baġitarja, aktar nies jaħdmu minn qabel u irkupru ekonomiku kontinwu joħolqu opportunità għal riformi ambizzjużi għall-UE, mibnija fuq il-libertà, id-drittijiet indaqs u l-istat tad-dritt.

Is-Sur Juncker ħabbar proposti għal ministru tal-finanzi Ewropew, għall-migrazzjoni legali, iċ-ċibersigurtà, il-libertà u d-drittijiet tal-ħaddiema, il-kummerċ internazzjonali u l-Unjoni tad-Difiza.

Biex l-UE tkun irrapreżentata b'mod qawwi huwa qal li xtaq li l-Presidenza tal-Kunsill u tal-Kummissjoni kellhom jingħaqdu taħt il-persuna li tkun is-"Spitzenkandidat" bl-iktar voti miċ-ċittadini Ewropej fl-elezzjonijiet Ewropej tal-2019.

Il-President tal-grupp tal-PPE

(DE) laqa' l-viżjoni tas-Sur Juncker għal tisħiħ tal-UE.

Madankollu huwa semma' t-tħassib tan-nies, bħat-tħassib dwar il-globalizzazzjoni: "jeħtieġ li jkollna ekonomija soċjali", kif ukoll li "niżguraw il-fruntieri tagħna biex inwaqqfu l-migrazzjoni illegali.

Is-Sur Weber żied li n-nies huma xxukjati dwar it-Turkija u li "t-Turkija ma tistax issir membru sħiħ tal-UE".

Is-Sur Weber qal ukoll li n-nies kienu mbeżżgħa mill-isfida mill-Lvant: "Jeħtieġ li jkollna Unjoni tad-Difiża Ewropeja biex nipproteġu l-istil taħ ħajja ta Ewropeja" u żied li n-North Stream II għandu jitwaqqaf.

Il-mexxej tal-S&D

(IT) ippropona li l-Istati Membri tal-UE "jobbligaw lill dawk il-multinazzjonali kollha li jiffrodaw l-awtoritajiet tat-taxxa biex iħallsu lura t-taxxi dovuti, jadottaw miżuri kontra l-esplojtazzjoni taż-żgħażagħ" kif ukoll "garanzija għat-tfal".

Is-Sur Pittella qal ukoll li jrid isir sforz biex it-tfal kollha fl-UE jkollhom garanzija ta' edukazzjoni u ta' saqaf fuq rashom.

Dwar il-migrazzjoni, appella lill-Kummissjoni biex "ikollha l-kuraġġ tiftaħ kanali legali" minħabba li l-għeluq tar-rottot illegali mhix azzjoni sostenibbli waħedha.

(ECR, UK) saħaq li, jekk verament trid tipproteġi liċ-ċittadini, "l-Ewropa ma tistax tkun protezzjonista".

Biex l-ekonomija Ewropea tkum tajjeb, jeħtieġ li noħolqu aktar opportunitajiet, mhux iżjed regolamenti, filwaqt li żied li "l-pjanijiet ta' tkabbir ekonomiku tal-UE ma joħolqux l-impjiegi.

In-negozji joħolqu l-impjiegi."

Il-mexxej tal-grupp tal-ALDE

(BE) qal li d-diskors tas-Sur Juncker kellu "ħafna viżjoni u ambizzjoni għall-2019", parzjalment għaliex "ħafna nbidel" minħabba l-majnar tar-"rebbiegħa populista" fl-Awstrija, Franza, u l-Olanda.

"Merħba kollha fuq in-naħa ta' dawk li huma raġjonevoli", qal is-Sur Verħofstadt, filwaqt li żied li "Nigel Farrage biss ma jifhimx", b'riferiment għall-fatt li maġġoranza tal-poplu Ewropej jixtieq aktar azzjoni fil-livell tal-UE.

"L-UE hija neċessarja kontra l-gvernijiet tal-alt right", temm jgħid.

il-Viċi President tal-grupp GUE/NGL, issuġġerixxa li l-fond ta' investiment imniedi mill-President Juncker jinbidel "f'fond kbir soċjali u ambjentali."

Huwa kompla jgħid li hemm "ħtieġa urġenti biex noħorġu minn sistema kompetittiva fl-UE u nibnu Unjoni li tikkombina l-umaniżmu soċjali u l-progress ekoloġiku b'direttiva ġusta għall-ħaddiema ppustjati, salarji minimi, protezzjoni tal-pensjonijiet, erradikazzjoni tal-faqar u ugwaljanzi bejn l-irġiel u n-nisa.

(BE), il-viċi president tal-grupp tal-Ħodor/EFA, appella għal sforz biex "iċ-ċittadini jkunu rrikonċiljati mal-idea essenzjali tal-UE".

Biex isir dan, id-diskors tas-Sur Juncker kellu jkun dwar "it-tnaqqis tal-inugwaljanzi", "it-tnaqqis tal-impatt ekoloġiku tagħna," "orjentazzjoni ġdida għall-politika kummerċjali tagħna", "l-iffriżar tas-CETA", "il-projbizzjoni tal-glysophate u definizzjoni aktar b'saħħitha tal-endocrine disrupters".

"Ma tagħllimt xejn mill-Brexit", qal

(ENF, AT) saħaq li l-ENF ma tridx li l-Euro falluta tespandi u oppona l-Unjoni tad-Difiża u l-libertà ta' moviment tal-ħaddiema.

Il-fruntieri interni jridu jinżammu biex "il-miljuni ta' Afrikani u Għarab ma jidħlux fl-UE", temm jgħid.

Dikjarazzjoni mill-Presidenza Estonjana

Għeluq tal-President Juncker

Kuntatti:

Informazzjoni ta' kuntatt:

Numru tat-telefown:

Numru tat-telefown:

Numru tal-mobile:

Għal aktar informazzjoni

Indirizz tal-President Juncker

Materjal awdjoviżiv SOTEU 2017

Ittra mill-President tal-Kummissjoni lill-Parlament u lill-Kunsill

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Verżjoni PDF

Stat tal-Unjoni: Naħsdu l-okkażjoni biex infasslu futur ambizzjuż


Min se jirbaħ il-Premju Sakharov din is-sena?

Il-finalisti tal-Premju Sakharov ta' din is-sena huma l-priġunieri politiċi Bjelorussi Ales Bialatski, Eduard Lobau u Mykola Statkevich, il-whistle-blower tal-NSA Edward Snowden u l-promotriċi Pakistana tal-edukazzjoni fost it-tfal bniet Malala Yousafzai.

Ir-rebbieħ se jintgħażel mill-President tal-PE Martin Schulz u l-mexxejja tal-gruppi politiċi fl-10 ta' Ottubru u ċ-ċerimonja se ssir fi Strasburgu fl-20 ta' Novembru.

L-ismijiet tal-finalisti tħabbru fit-30 ta' Settembru wara laqgħa tal-Kumitat għall-Affarijiet Barranin u l-Kumitat għall-Iżvilupp flimkien mas-Sottokumitat għad-Drittijiet tal-Bniedem biex jintgħażlu tliet finalisti minn lista ta' seba' nominazzjonijiet.

Ales Bialatski, Eduard Lobau u Mykola Statkevich (f'isem il-priġunieri politiċi Bjelorussi kollha) huma dissidenti mill-Bjelorussja.

Huma ilhom il-ħabs minn meta saret dimostrazzjoni paċifika fi Pjazza Indipendenza f'Minsk fid-19 ta' Diċembru 2010, kontra r-rielezzjoni kontroversjali tal-President Alexander Lukashenko.

Ales Bialiatski huwa l-president taċ-Ċentru għad-Drittijiet tal-Bniedem "Viasna", Eduard Lobau huwa attivist tal-"Malady Front", u Mykola Statkevich kien kandidat presidenzjali fl-2010.

Edward Snowden huwa espert tal-informatika u eks-impjegat tas-CIA/NSA Amerikan li żvela informazzjoni sigrieta dwar is-sorveljanza tal-massa min-naħa tal-Istati Uniti fuq il-komunikazzjonijiet elettroniċi.

F'Ġunju 2013, il-gvern Amerikan akkużah bi spjunaġġ, serq u l-użu illegali ta' proprjetà tal-gvern.

F'Lulju huwa ngħata asil temporanju fir-Russja.

Malala Yousafzai hija tfajla ta' 16-il sena li tiġġieled favur id-dritt għall-edukazzjoni, il-libertà u l-awtodeterminazzjoni tan-nisa fil-Wied ta' Swat, fil-Pakistan, fejn ir-reġim Taliban ipprojbixxa lill-bniet milli jattendu l-iskola.

Hija kellha 11-il sena meta bdiet il-ġlieda tagħha billi bdiet tikteb blogg taħt isem fittizju.

Malajr saret vuċi prominenti kontra abbużi bħal dawn u f'Ottubru 2012 xi Talibani armati ppruvaw joqtluha.

Minn dakinhar hija saret simbolu tal-ġlieda favur id-drittijiet tan-nisa u l-aċċess mad-dinja kollha għall-edukazzjoni.

Iktar informazzjoni

Kumitat għall-Iżvilupp

Kumitat għall-Affarijiet Barranin

Aqsam din il-paġna ma' ħaddieħor:

Imħabbra l-finalisti tal-Premju Sakharov 2013


Il-militanta Pakistanjana għall-edukazzjoni tal-bniet Malala Yousafzai hija r-rebbieħa tal- Premju Sakharov tal-Parlament Ewropew għall-Libertà tal-Ħsieb 2013. ©ISOPIX

Il-militanta Pakistanjana għall-edukazzjoni tal-bniet Malala Yousafzai hija r-rebbieħa tal- Premju Sakharov tal-Parlament Ewropew għall-Libertà tal-Ħsieb 2013 wara d-deċiżjoni ta' nhar il-Ħamis tal-Konferenza tal-Presidenti (President tal-PE u l-mexxejja tal-gruppi politiċi).

Hija ser tiġi mistiedna biex tirċievi l-premju matul ċerimonja fi Strasburgu fl-20 ta' Novembru.

Il-President Martin Schulz qal: "Bl-ippremjar ta' Malala Yousafzai, il-PArlament Ewropew jirrikonoxxi l-qawwa inkredibbli ta' din il-mara żgħażugħa.

Malala tirrapreżenta d-dritt biex it-tfal kollha jirċievu edukazzjoni ġusta.

Spiss dan id-dritt jiġi minsi fir-rigward tal-bniet.

Peress li għada huwa l-Jum Internazzjonali tal-Tfal Bniet, nixtieq infakkar li xi 250 miljun bniet fid-dinja ma jistgħux jattendu l-iskola liberament.

L-eżempju ta' Malala tfakkarna li għandna dmir u responsabbiltà biex nipproteġu d-dritt tat-tfal għal edukazzjoni.

Dan huwa l-aħjar investiment għall-futur."

Is-Sinjura Yousafzai tat l-ewwel diskors tagħha f'Settembru 2008, intitolat "X'dritt għandu t-Taliban biex ineħħili d-dritt bażiku għal edukazzjoni?"

Meta l-iskejjel tal-bniet kollha taħt il-kontroll tat-Taliban ingħalqu f''Jannar 2009, hija bdiet blog għall-BBC Urdu bil-psewdonimu ta' Gul Makai.

Il-blog ġab il-fama għal Malala u l-ġlieda tagħha.

Theddid sar lill-familja tagħha hekk kif l-identità tagħha nkixfet, u dan wassal għal attentat ta' qtil f'Ottubru 2012, meta rċiviet tiri f'rasha u għonqa minn suldati tat-Taliban meta kienet sejra lura d-dar f'bus tal-iskola.

Il- Premju Sakharov għall-Libertà tal-Ħsieb ingħata mill-Parlament Ewropew kull sena mill-1988 lil individwi jew organizzazzjonijiet li għamlu kontribut importanti għall-ġlieda għad-drittijiet tal-bniedem jew id-democrazija.

Iktar informazzjoni

Premju Sakharov għall-Libertà tal-Ħsieb

Premju Sakharov - il-finalisti 2013 (30.09.2013)

Kuntatti:

Informazzjoni ta' kuntatt:

Numru tat-telefown:

Numru tat-telefown:

Numru tal-mobile:

Informazzjoni ta' kuntatt:

Numru tat-telefown:

Numru tat-telefown:

Numru tal-mobile:

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Malala Yousafzai - rebbieħa tal-Premju Sakharov 2013


Il-Premju Sakharov jingħata lil nies li jiġġieldu abbużi tad-drittijiet tal-bniedem

Min se jirbaħ il-Premju Sakharov għal-Libertà tal-Ħsieb din is-sena?

Il-premju jingħata mill-Parlament Ewropew kull sena biex jonora lil persuni straordinarji li jiġġieldu kontra l-intolleranza u l-oppressjoni.

Il-persuni nnominati għal din is-sena tħabbru fis-16 ta' Settembru.

Huma mill-Pakistan, l-Istati Uniti, l-Etjopja, il-Bjelorussja, it-Turkija u r-Russja iżda kollha għandhom ħaġa waħda inkomuni: jiġġieldu għad-drittijiet tal-bniedem, għad-dinjità tal-bniedem u għad-demokrazija f'uħud miż-żoni l-aktar diffiċli tad-dinja.

Abbażi tan-nominazzjonijiet, il-Kumitat għall-Affarijiet Barranin u l-Kumitat għall-Iżvilupp jagħżlu tliet finalisti fit-30 ta' Settembru.

Ir-rebbieħ jintgħażel fl-10 ta' Ottubru mill-Konferenza tal-Presidenti, li tikkonsisti mill-President tal-PE u l-kapijiet tal-gruppi politiċi.

Iċ-ċerimonja tal-premjazzjoni ssir fi Strasburgu fl-20 ta' Novembru.

Matul l-istess ġimgħa jitfakkar ukoll il-25 anniversarju tal-premju.

Il-premju msemmi għad-dissident Russu Andrei Sakharov, li rebaħ il-Premju Nobel għall-Paċi fl-1975 għall-ħidma tiegħu biex jiddefendi d-drittijiet tal-bniedem u għall-enfasi li għamel fuq il-perikli tal-kompetizzjoni għas-supremazija fir-rigward tal-armi nukleari.

Kull grupp politiku jew kull grupp ta' mill-anqas 40 Membru tal-PE jista' jinnomina kandidat.

Iktar informazzjoni

Premju Sakharov paġna

2012 rebbieħa

Qrib Tiegħek: Ir-rebbieħa tal-Premju Sakharov 2012

Aqsam din il-paġna ma' ħaddieħor:

Il-Premju Sakharov - Min se jirbaħ fl-2013?


Il-Kanċillier tal-Ġermanja Angela Merkel iddiskuta l-futur tal-UE mal-MPE u l-President tal-Kummissjoni Ewropeja nhar it-Tlieta.

"It-tolleranza hija r-ruħ tal-Ewropa.

Iżda din it-tolleranza qed tiġi mminata dawn l-aħħar snin minn diversi sfidi bħad-dejn pubbliku, it-terroriżmu, il-gwerer li għaddejjin fil-viċinat tagħna, il-migrazzjoni, id-diġitalizzazzjoni, u t-tibdil fil-klima", qalet is-Sinjura Merkel..

Dawn l-isfidi jistgħu jiġu ffaċċati biss jekk l-Ewropa tkun unita u jekk "inqisu li l-interessi u l-ħtiġijiet tal-oħrajn huma tagħna wkoll"..

Is-solidarjetà tfisser ukoll li jekk timmina l-istat tad-dritt f'pajjiż wieħed jew tattakka l-libertà tal-istampa, dan ikun qed iseħħ fl-UE kollha.

Il-Kanċillier qalet ukoll li "biex tinstema' f'dinja globalizzata, l-Ewropa trid tibda tmexxi minn quddiem".

L-istabbiliment ta' armata veritabbli Ewropeja bħala kompliment tan-NATO, "turi lid-dinja li qatt m'hu ser jerġa' jkun hemm gwerra bejn il-pajjiżi Ewropej".

Tista' terġa ssegwi d-dibattitu u l-

permezz tal-

Dikjarazzjonijiet minn MPE Maltin

"Id-dibattitu dwar il-futur tal-Ewropa mal-Kanċillier tal-Ġermanja Angela Merkel kien importanti għaliex stajna naqsmu ideat dwar dak li ċ-ċittadini Ewropej jistennew minnha f'temi importanti bħas-sigurtà, l-immigrazzjoni u l-ekonomija.

Irridu nipproteġu aħjar il-fruntiera tagħna biex niġġieldu t-terroriżmu filwaqt li rridu naħdmu aktar ma' pajjiżi terzi biex nindirizzaw l-għeruq tal-immigrazzjoni.

Irridu ekonomija li tagħti każ in-nies u mhux waħda ibbażata fuq iċ-ċifri.

Dan hu l-futur tal-Ewropa li qed jistennew iċ-ċittadini Ewropej."

"Huwa pożittiv li l-Kanċillier Ġermaniża saħqet dwar ir-rispett sħiħ lejn il-valuri tas-solidarjetà, partikularment is-solidarjetà bbażata fuq it-tolleranza.

Dwar il-kwisjtoni tal-immigrazzjoni rregolari, qalet dak li Malta ilha tgħid: li din hija problema komuni għall-Ewropa u mhux għall-ftit.

Finalment kull pajjiż għandu rwol fit-tqassim tar-responsabiltà, punt li naqbel miegħu imma li fl-istess ħin seta' ġie enfasizzat aktar fis-snin li għaddew.

Dwar l-Armata Ewropeja, ma nistax naqbel mal-enfasi li qed issir meta tqis li aħna pajjiż newtrali u konna wieħed minn tlett pajjiżi li ma ngħaqadniex fil-ftehim il-ġdid dwar il-kooperazzjoni għad-difiża u s-sigurtà."

"L-Unjoni Ewropea trid tirbaħ lura l-appoġġ ta' kwalunkwe ċittadin iddiżappuntat.

Għal din ir-raġuni neħtieġu ideat viżjonarji li jikkontribwixxu biex l-UE tersaq lejn iċ-ċittadini.

Dan jista' jsir billi jinstabu soluzzjonijiet tanġibbli għall-problemi attwali tagħna, bl-inklużjoni ta' innovazzjoni diġitali li tista' tikkontribwixxi għal Unjoni li hija aktar kompetittiva ma' pajjiżi bħaċ-Ċina u l-Amerika."

Tista' terġa' ssegwi l-interventi tal-kapijiet tal-gruppi li pparteċipaw fid-dibattitu billi tikklikkja fuq il-links ta' hawn taħt:

Introduzzjoni mill-President Antonio TAJANI

, Kanċillier Federali tal-Ġermanja

, President tal-Kummissjoni

reazzjoni għall-interventi preċedenti

Kuntatti:

Informazzjoni ta' kuntatt:

Numru tat-telefown:

Numru tat-telefown:

Numru tal-mobile:

Uffiċjal tal-istampa

Informazzjoni ta' kuntatt:

Numru tat-telefown:

Numru tat-telefown:

Numru tal-mobile:

Għal aktar informazzjoni

It-test tal-intervent tal-Kancillier Merkel jinsab hawn

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Verżjoni PDF

Merkel: In-nazzjonaliżmu u l-egoiżmu qatt m'għandhom jerġgħu jirbħu fl-Ewropa


Id-9 leġiżlatura tal-Parlament Ewropew bdiet illum

Id-9 leġiżlatura tal-Parlament Ewropew mill-ewwel elezzjonijiet diretti fl-1979 tibda' llum

L-MPE eletti jiġu minn 190 partit politiku mit-28 stat membru

huma MPE ġodda

huma rġiel u

huma nisa

Id-9 leġiżlatura tal-Parlament Ewropew ġiet uffiċjalment kostitwita llum fi Strasburgu fl-10.00 mill-President uxxenti Antonio Tajani.

Il-President il-ġdid tal-Parlament jiġi elett l-Erbgħa filgħodu fid-9.00.

In-nominazzjonijiet iridu jiġu ppreżentati mill-gruppi politiċi jew minn 1/20 mill-membri sal-22.00 tal-lejla.

Tmien MPE intgħażlu bil-polza biex jikkontrollaw il-votazzjoni.

Wara l-elezzjonijiet Ewropej fit-28 stat membru f'Mejju, li fihom 51% tal-votanti vvutaw, il-Parlament Ewropew il-ġdid ġie kkostitwit.

Hemm l-għola proporzjon li qatt kien hemm ta' membri ġodda (61%) u aktar nisa membri mid-darba preċedenti (40% filwaqt li dan kien ta' 37% fl-2014.

L-iżgħar MPE hija Kira Marie Peter-Hansen mid-Danimarka (21) and l-aktar anzjan huwa Silvio Berlusconi mill-Italja (82).

Il-Parlament il-ġdid huwa kompost minn 7 gruppi politiċi - wieħed inqas mil-leġiżlatura ta' qabel.

L-MPE li għadhom ma ngħaqdux ma' grupp politiku huma elenkati bħala 'mhux allinjati', iżda fi kwalunkwe mument jistgħu jingħaqdu ma' grupp.

Mill-2009, skont ir-regoli ta' proċedura tal-Parlament, grupp politiku għandu jikkonsisti minn ta' l-inqas 25 membru li jkunu ġew eletti f'mill-inqas 7 stati membri

Kuntatti:

Informazzjoni ta' kuntatt:

Numru tat-telefown:

Numru tat-telefown:

Numru tal-mobile:

Informazzjoni ta' kuntatt:

Numru tat-telefown:

Numru tat-telefown:

Numru tal-mobile:

Għal aktar informazzjoni

Riżultati finali tal-elezzjonijiet Ewropew u dettalji skont kull stat membru u grupp politiku

Lista tal-MPE kollha skont il-grupp politiku u n-nazzjonalità

Aqsam din il-paġna ma' ħaddieħor:

Verżjoni PDF

Kostituzzjoni tad-9 leġiżlatura tal-Parlament Ewropew


Taxxi korporattivi: Pressjoni tal-MEPs fuq l-evitar tat-taxxa ta' kumpaniji kbar

F'dibattitu plenarju tas-16 ta' Diċembru, l-MEPs qalu li ċ-ċittadini jistennew azzjoni tal-UE li tiżgura li l-multinazzjonali jħallsu taxxi ġusti fl-UE.

Id-diskussjoni ffokat fuq l-isforzi internazzjonali mmexxija mill-Organizzazzjoni għall-Kooperazzjoni u l-Iżvilupp Ekonomiċi (OECD) biex jiġu mmodernizzati r-regoli dwar it-taxxa korporattiva f'konformità mal-isfidi kkawżati mill-globalizzazzjoni u mir-rivoluzzjoni diġitali.

L-MEPs adottaw

riżoluzzjoni

nhar l-Erbgħa, 18 ta' Diċembru, fejn qalu li l-UE għandha timpenja ruħha b'mod sħiħ fl-isforzi internazzjonali iżda għandha tkun lesta li taġixxi fil-livell tal-UE jekk il-pjanijiet globali jfallu.

Modernizzar tat-tassazzjoni

Ma għadux meħtieġ li jinbnew fabbriki, jiġu mpjegati ħaddiema jew saħansitra li oġġetti jaqsmu l-fruntieri sabiex il-kumpaniji kbar jaqilgħu l-flus f'pajjiż, peress li dawn qegħdin jiddependu dejjem aktar fuq mudelli ta' negozju diġitali.

Madankollu, ir-regoli attwali dwar it-taxxa korporattiva jagħmlu lill-kumpaniji responsabbli għall-ħlas ta' taxxa f'pajjiż partikolari biss jekk ikollhom preżenza fiżika hemmhekk.

Barra minn hekk, il-kumpaniji l-kbar ħafna drabi jkollhom sussidjarji f'ħafna postijiet, u jistgħu jgħaddu d-dħul tagħhom minn ġurisdizzjonijiet bl-aktar rati tat-taxxa korporattiva baxxi.

Dan, min-naħa tiegħu, joħloq inċentivi għall-pajjiżi biex joffrulhom kundizzjonijiet ta' tassazzjoni aktar vantaġġużi, u b'hekk dan iċaħħad lill-pajjiżi oħra minn dħul mit-taxxa.

negozjati skont l-OECD

, li jinvolvu 135 pajjiż, ifittxu li jindirizzaw l-isfidi tal-intaxxar tal-kumpaniji bl-ebda preżenza fiżika, u li jistabbilixxu rata minima ta' taxxa biex tiġi evitata l-kompetizzjoni fiskali dannuża.

Ġustizzja fiskali

Matul id-dibattitu, ħafna MEPs qalu li hija kwistjoni ta' ekwità li jiġi żgurat li l-kumpaniji multinazzjonali u diġitali jħallsu t-taxxa.

"Filwaqt li ċ-ċittadini, il-konsumaturi u l-kumpaniji ż-żgħar iħallsu s-sehem tagħhom b'rati tat-taxxa effettivi ta' 40 % jew aktar, ħafna multinazzjonali kbar ma jħallsux rati simili," sostniet il-President tal-kumitat ekonomiku

Is-Sinjura Tinagli indikat li skont ir-riċerka, 40 % tal-profitti tal-kumpaniji kbar jiġu trasferiti lejn rifuġji fiskali.

"Il-reġim fiskali internazzjonali attwali [...] iżid l-inugwaljanzi u jpoġġi l-parti l-kbira tal-piż fiskali fuq dawk li jħallsu t-taxxi li huma inqas mobbli fiskalment - il-ħaddiema u l-konsumaturi.

Dan mhuwiex ġust.".

(Renew Europe, Spanja) ikkwota ċifri li juru li Apple ħallset taxxa korporattiva ta' EUR 4 miljun fi Spanja fuq dħul annwali ta' EUR 320 miljun, filwaqt li Netflix ħallset biss EUR 3,140.

Huwa saqsa "kif se nkunu qed niffinanzjaw l-istati soċjali tagħna, jekk dawk li jaqilgħu aktar, ma jikkontribwux biex l-istat soċjali jibqa' għaddej?".

"Qed niffaċċjaw dawn l-isfidi b'regoli tas-seklu 19."

It-tfittxija ta' soluzzjonijiet fil-livell internazzjonali

"Meta qed nitkellmu dwar l-ekonomija diġitali, qed inħarsu lejn sfidi internazzjonali.

Għalhekk irridu naħdmu fuq dawn l-isfidi fuq livell internazzjonali," enfasizza

(PPE, il-Ġermanja).

Huwa indika wkoll li l-UE għandha tiżgura li tirranġa l-qagħda tagħha stess.

Huwa sostna li "għandna nsolvu l-problemi tagħna stess fi ħdan l-UE [...] jeħtieġ li ntemmu r-rifuġji fiskali tagħna stess".

Il-Kummissarju għall-Ekonomija Paolo Gentiloni qal li l-UE hija impenjata li ssib ftehim internazzjonali dwar din il-kwistjoni, iżda aċċerta lill-MEPs li l-Kummissjoni hija lesta li taġixxi fi kwalunkwe każ.

"Jekk l-ebda ftehim ma jintlaħaq jew jintlaħaq ftehim limitat internazzjonalment sa l-2020, huwa ċar daqs il-kristall li r-raġuni qawwija għal azzjoni fil-livell tal-UE ser tibqa' u li l-Kummissjoni ser taġixxi fuq din il-bażi."

Għal aktar informazzjoni

Reġistrazzjoni tad-dibattitu plenarju

Mozzjoni għal riżoluzzjoni

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Verżjoni PDF


Il-membri tal-PE jridu jagħmlu l-ħajja aktar faċli għall-konsumaturi u jnaqqsu l-iskart elettroniku permezz tal-introduzzjoni ta' ċarġer komuni għall-apparati mobbli kollha.

Huma appellaw lill-Kummissjoni Ewropea biex tressaq proposta sa Lulju 2020

f'dibattitu fit-13 ta' Jannar

L-ispinta għall-bidla tiġi minn

membri tal-

Kumitat għas-Suq Intern u l-Ħarsien tal-Konsumatur (IMCO)

li jridu ċarġer komuni għall-ismartphones, it-tablets, apparat għall-kotba elettroniċi, kameras intelliġenti u teknoloġija li tintlibes.

"Il-Kummissjoni trid turi tmexxija u tieqaf tħalli lill-ġganti teknoloġiċi jiddettawlna l-istandards.

Jekk is-sovranità diġitali tfisser xi ħaġa għal din il-Kummissjoni l-ġdida, nistennew proposta biex jiġi stabbilit standard ta' ċarġer komuni, fi żmien is-sitt xhur li ġejjin", qalet

(Polonja, PPE, Viċi President tal-Kumitat IMCO) li kienet ippreżentat

mistoqsija għal tweġiba orali

lill-Kummissjoni.

Impatt soċjali u ambjentali pożittiv

L-introduzzjoni ta' ċarġer komuni għandu l-għan li jnaqqas l-iskart elettroniku, inaqqas l-ispejjeż u jtejjeb is-sikurezza u l-interoperabbiltà taċ-ċarġers.

tal-2014 wera tnaqqis fl-għadd ta' ċarġers differenti għall-ismartphones minn 30 fl-2009 għal tlieta.

Madankollu, meta wieħed jixtri apparat ġdid, awtomatikament jiġi b'ċarġer ġdid.

Skont il-Kummissjoni Ewropea, l-iskart elettroniku huwa wieħed mill-flussi ta' skart li qed jikber l-aktar malajr fl-UE, u huwa mistenni li jikber għal

aktar minn 12-il miljun tunnellata sal-2020

Approċċ volontarju tal-Kummissjoni

Il-leġiżlaturi tal-UE talbu li jinħoloq ċarġer komuni fl-2014.

S'issa, il-Kummissjoni Ewropea segwiet approċċ volontarju biex tħeġġeġ lill-manifatturi tat-telefons mobbli jikkooperaw.

Il-Kummissarju Maroš Šefčovič, il-Viċi President għar-Relazzjonijiet Interistituzzjonali u l-Previżjoni, li jirrappreżenta lill-Kummissjoni Ewropea, qal lill-MEPs li l-approċċ volontarju kien "l-aħjar mod kif niksbu l-kisbiet tal-politika tagħna mingħajr ma nxekklu l-innovazzjoni".

Kampanja ta' Ċarġer wieħed għat-telefons mobbli kollha (sfond u dokumenti kompluti)

Studju tal-2014

Id-Direttiva dwar it-Tagħmir tar-Radju

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Verżjoni PDF

Il-membri tal-PE jitolbu li jkun hemm ċarġer elettroniku komuni


Ftehim kummerċjali bejn l-UE u l-Istati Uniti għandu jiftaħ l-aċċess għas-suq tal-Istati Uniti għall-kumpaniji tal-UE, iżda m'għandux idgħajjef l-istandards tal-UE, jistqarru l-Membri tal-Parlament Ewropew f'rakkomandazzjonijiet, ivvutati nhar l-Erbgħa, lin-negozjaturi kummerċjali tal-UE.

Huma jżidu jgħidu li, sabiex jiġi solvut it-tilwim li għandu x'jaqsmu mal-kummerċ bejn investitur u stat, sistema ta' ġustizzja ġdida, immexxija minn imħallfin maħtura pubblikament u suġġetta għal skrutinju u regoli ta' trasparenza, għandha tissostitwixxi l-arbitraġġ privat taħt is-sistema ta' soluzzjoni ta' tilwim bejn l-investituri u l-Istat (ISDS).

Il-Parlament approva r-rakkomandazzjonijiet tiegħu lin-negozjaturi tal-Kummissjoni Ewropea tas-Sħubija Trans-Atlantika ta' Kummerċ u ta' Investiment (TTIP) b'436 vot favur, 241 vot kontra u 32 astensjoni.

"Qed isseħħ globalizzazzjoni mingħajr preċedent u ċ-ċittadini u n-negozji tagħna jinsabu eżatt f'nofsha.

Bħala Membri Parlamentari, huwa d-dmir demokratiku tagħna li nsawru dan il-proċess.

Jekk għandu jaħdem għall-ġid tal-poplu, allura ma jistax jitħalla f'idejn in-negozjaturi biss.

Huwa għalhekk li aħna abbozzajna din ir-riżoluzzjoni u spjegajna fid-dettall il-prinċipji għat-tip ta' ftehim kummerċjali li rridu lill-Kummissjoni tikkonkludi", qal ir-rapporteur Bernd Lange (S&D, DE).

"Nitolbu bi dritt proċess aktar trasparenti, drittijiet tal-ħaddiema aktar robusti u protezzjoni tad-data personali u s-servizzi pubbliċi.

Aħna ninsistu li d-dritt ta' dawk li jfasslu l-liġi fuq iż-żewġ naħat tal-Atlantiku m'għandux jiġu mminat minn qrati tal-arbitraġġ privati jew korpi oħra", kompla jgħid, filwaqt li kkonkluda li "aħna tajna gwida ċara għall-Kummissjoni dwar x'tip ta' ftehim irridu.

U jekk, fl-aħħar mill-aħħar, il-ftehim ikun ħażin, aħna se niċħduh.

Jekk ikun tajjeb, se nivvutaw favur".

Sistema ġdida biex jiġu solvuti t-tilwimiet ta' bejn investitur u stat

Id-diċitura tal-kompromess dwar l-għodod ta' soluzzjoni tat-tilwim bejn investitur u stat, li ssawwret mill-gruppi politiċi f'negozjati twal u mimlija tensjoni u li ddaħħlet fit-test b'447 vot favur, 229 kontra u 30 astensjoni, titlob għal sistema ta' ġustizzja ġdida biex tissostitwixxi d-disposizzjonijiet tas-"soluzzjoni ta' tilwim bejn l-investituri u l-Istat" (ISDS), li jiddependu mill-arbitraġġ privat u huma komuni fi ftehimiet kummerċjali.

Din is-sistema għandha tkun "suġġetta għal skrutinju u prinċipji demokratiċi", li fihom il-każijiet huma ttrattati "b'mod trasparenti", minn "imħallfin professjonali indipendenti, maħtura pubblikament" u "f'seduti ta' smigħ pubbliċi".

Dan għandu jinkludi "mekkaniżmu ta' appell", rispett għall-ġurisdizzjoni tal-qrati tal-UE u tal-Istati Membri u jiġi żgurat li l-interessi privati "ma jistgħux jimminaw l-objettivi tal-politiki pubbliċi", jgħid it-test.

Jibqgħu jsiru t-taħdidiet tat-TTIP biex jinkiseb ftehim tajjeb

Il-Membri tal-Parlament Ewropew huma favur li t-taħditiet ikomplu għaddejja iżda jtennu li dawn għandhom bżonn jipproduċu ftehim "ambizzjuż" u "bilanċjat", li jżid l-aċċess għas-suq għall-prodotti u s-servizzi kif ukoll l-aċċess għas-swieq tal-akkwist pubbliku, b'benefiċċji kondiviżi madwar l-Istati Membri tal-UE kollha, li jwassal għal "ambjent ekonomiku prokompetittiv effettiv" u jipprekludi l-ostakli kummerċjali non-tariffarji.

Ftehim għandu jneħħi r-restrizzjonijiet tal-Istati Uniti minn fuq is-sjieda barranija tas-servizzi tat-trasport u l-kumpaniji tal-ajru, itejjeb l-aċċess tal-UE għas-swieq tat-telekomunikazzjoni tal-Istati Uniti u jikseb "ftuħ sinifikanti" tas-suq tal-akkwist pubbliku tal-Istati Uniti fil-livelli kollha tal-gvern, jgħid it-test.

Fl-istess ħin, għandhom jiġu ggarantiti livelli għolja ta' protezzjoni għad-data, is-saħħa u s-sikurezza tal-konsumaturi tal-UE, u d-dumping soċjali, fiskali u ambjentali għandu jiġi pprevenut, huma jżidu jgħidu.

Il-Membri tal-Parlament Ewropew jisħqu wkoll li s-servizzi pubbliċi għandhom jiġu esklużi mill-kamp ta' applikazzjoni tal-ftehim, li s-sistema tal-indikazzjonijiet ġeografiċi tal-UE għandha tiġi protetta bil-qawwa, u għandu jkun hemm trattament speċjali għall-prodotti agrikoli u industrijali sensittivi.

Il-Membri tal-Parlament Ewropew jappoġġaw li tinqata' l-burokrazija kummerċjali permezz tar-"rikonoxximent reċiproku ta' standards ekwivalenti", iżda minkejja dan jenfasizzaw li ma jista' jkun hemm "l-ebda ftehim" f'oqsma fejn l-istandards tal-Istati Uniti huma "differenti ħafna", eż. għall-awtorizzazzjoni ta' sustanzi kimiċi, l-OĠM, l-użu ta' ormoni fis-settur tal-ifrat, il-klonazzjoni jew il-kimiċi li jinterferixxu mas-sistema endokrinali.

Il-passi li jmiss

L-10 ċiklu ta' negozjati kummerċjali bejn l-UE u l-Istati Uniti dwar is-Sħubija Trans-Atlantika ta' Kummerċ u ta' investiment (TTIP) huwa skedat għat-13 sas-17 ta' Lulju 2015 fi Brussell.

Ftehim tat-TTIP, ladarba jkunu tfassal min-negozjaturi tal-UE u l-Istati Uniti, se jkun jeħtieġ l-appoġġ tal-Parlament Ewropew u tal-Kunsill tal-UE biex jidħol fis-seħħ.

Għal aktar informazzjoni

Tappi fil-proċedura

Kumitat għall-Kummerċ Internazzjonali

Kuntatti:

Informazzjoni ta' kuntatt:

Numru tat-telefown:

Numru tat-telefown:

Numru tal-mobile:

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Verżjoni PDF

TTIP: l-iffaċilitar tal-aċċess għas-suq tal-Istati Uniti, il-protezzjoni tal-istandards tal-UE, ir-riforma tas-soluzzjoni tat-tilwim


L-iskop tal-baġit tal-UE hu li naħdmu flimkien biex intejbu l-ħajja tal-Ewropej.

Kemm taf dwaru?

Ipprova l-kwiżż tagħna u skopri!

L-UE tiffinanzja firxa wiesgħa ta' politiki u programmi li jagħtu valur miżjud liċ-ċittadini tal-UE.

L-UE għandha kemm baġit annwali kif ukoll

baġit fit-tul

li jkopri ħames snin jew aktar.

L-għan tal-ippjanar finanzjarju fit-tul hu li jkun hemm aktar stabbiltà u prevedibbiltà f'dak li għandu x'jaqsam mal-prijoritajiet tal-UE fl-investiment.

Allura x'taf eżattament dwar il-baġit tal-UE?

Ittestja ruħek bil-kwiżż tagħna!

Aqsam din il-paġna ma' ħaddieħor:

Verżjoni PDF

Kwiżż: ara kemm taf dwar il-baġit fit-tul tal-UE


L-MEPs jivvutaw għal drittijiet għall-passiġġiera b'saħħithom ©BELGA/LANDOV/B.DUKE

Passieġġiera bl-ajru li jsofru xi dewmien jew li jibqgħu l-art ser ikunu iktar kapaċi jiksbu kumpens, u l-kumpaniji tal-ajru ser ikollhom regoli ċari dwar kif għandhom jittrattaw l-ilmenti tal-passiġġiera, skont abbozz ta' liġi vvutat fil-Parlament fl-ewwel qari nhar l-Erbgħa.

Ir-regoli hekk riveduti mill-Parlament issa jridu jiġu adottati mill-Kunsill jew inkella emendati.

Titjiriet skedati mill-ġdid

Meta' titjira tiġi ttardjata, il-passiġġiera għandhom jiġu pprovduti b'informazzjoni dwar titjiriet li jiġu skedati mill-ġdid, mhux iktar tard minn 30 minuta wara l-ħin ta' tluq inizjali.

Il-passiġġiera b'biljett ta' ritorn ma jistgħux jiġu pprevenuti milli jieħdu t-titjira ta' ritorn, anki jekk ma jkunux użaw it-titjira ta' tluq.

Il-passiġġiera iridu jiġu infurmati minn kmieni fil-proċess ta' prenotazzjoni dwar l-allowances fir-rigward tal-bagalji.

Il-bagalja ta' abbord ser tiġi estiża biex tinkludi ġakketta, handbag, u basket bi prodotti mixtrijin mill-ajruport.

Kumpanniji tal-ajru li ma jirrispondux għal ilment fi żmien xahrejn jiġu kkunsidrati bħala li jkunu aċċettaw it-talbiet tal-passiġġier.

Meta jiġu invokati "ċirkostanzi straordinarji" biex ma jitħallax kumpens il-passiġġier ikollu jingħata spjegazzjoni sħiħa bil-miktub.

Lista kompleta ta' tali ċirkostanzi hija wkoll inkluża fil-liġi.

Biex jiġi żgurat li l-passiġġiera ma jibqgħux l-art meta kumpannija tal-ajru tfalli, il-Parlament daħħal ħtiġijiet biex il-kumpanniji jkollhom mekkaniżmi xierqa ta' garanzija, bħal fondi ta' garanzija, jew li jkollhom polza ta' assiguarazzjoni li tkopri tali sitwazzjoni.

Passi li jmiss

Il-Kunsill tal-Ministri issa jrid jew jaċċetta t-test tal-Parlament jew inkella jadotta l-pożizzjojni tiegħu.

Informazzjoni addizzjonali

Proċedura

Ko-deċiżjoni, l-ewwel qari

Iktar informazzjoni

Tappi fil-proċedura

Kumitat għat-Trasport u t-Turiżmu

It-test adottat ikun disponibbli hawn (05.02.2014)

Reġistrazzjoni tad-dibattitu (05.02.2014)

Fajl proċedurali

Nota ta' sfond

Kuntatti:

Informazzjoni ta' kuntatt:

Numru tat-telefown:

Numru tat-telefown:

Numru tal-mobile:

Informazzjoni ta' kuntatt:

Numru tat-telefown:

Numru tat-telefown:

Numru tal-mobile:

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Drittijiet għall-passiġġiera bl-ajru li jkunu aktar faċli biex jiġu infurzati


L-MEPs taw l-appoġġ tagħhom għal regoli ġodda li jsaħħu d-drittijiet tal-passiġġieri ferrovjarji fl-UE, fosthom kumpens ogħla f'każ ta' dewmien u aktar assistenza għall-persuni b'diżabilità.

Kull sena l-passiġġieri jagħmlu madwar 500 biljun kilometru fuq in-netwerk ferrovjarju Ewropew, u l-Parlament jixtieq jara li jkunu protetti.

Fil-15 ta' Novembru, l-MEPs ivvutaw biex id-drittijiet tal-passiġġieri ferrovjarji jsiru aktar moderni.

L-aġġornamenti proposti jkopru diversi oqsma ewlenin u jkunu applikabbli fil-pajjiżi kollha tal-UE u għal kull tip ta' servizz ferrovjarju.

Il-bidliet ġew approvati mill-

Kumitat għat-Trasport

tal-Parlament fid-9 ta' Ottubru.

Aktar drittijiet għall-persuni b'diżabilità

Il-kumpaniji ferrovjarji kollha tal-UE jkunu obbligati jiggarantixxu assistenza b'xejn lill-persuni b'diżabilità jew b'mobilità mnaqqsa.

Ikunu obbligati jagħtu wkoll kumpens sħiħ għal tagħmir ta' mobilità mitluf jew li tkun saritlu ħsara, kif ukoll għal annimali mħarrġa li jintilfu jew jindarbu.

Kumpens għad-dewmien

Meta ferrovija tittardja ħafna, il-passiġġieri jkunu jistgħu jitolbu rimborż tal-prezz sħiħ tal-biljett jew inkella jkomplu l-vjaġġ u jitolbu rimborż parzjali.

L-MEPs jaqblu mal-idea li jiżdied il-kumpens, skont it-tul tad-dewmien.

Ir-regoli eżistenti

Il-proposta l-ġdida

Dewmien ta' bejn 60 u 120 minuta: 25% tal-prezz tal-biljett

Dewmien ta' bejn 60 u 90 minuta: 50% tal-prezz tal-biljett

Dewmien ta' bejn 90 u 120 minuta: 75% tal-prezz tal-biljett

Dewmien > 120 minuta: 50% tal-prezz tal-biljett

Dewmien > 120 minuta: 100% tal-prezz tal-biljett

Applikazzjoni uniformi fl-UE kollha

Bħalissa ħames pajjiżi biss japplikaw kompletament ir-regoli eżistenti dwar id-drittijiet tal-passiġġieri ferrovjarji fl-UE: il-Belġju, id-Danimarka, l-Italja, in-Netherlands u s-Slovenja.

Oħrajn għandhom

eżenzjonijiet

għall-ferroviji domestiċi fuq distanzi twal u għas-servizzi transkonfinali urbani, suburbani u reġjonali.

L-MEPs iridu li, sa sena wara li jidħlu fis-seħħ ir-regoli l-ġodda, l-Istati Membri ma jibqgħux jużaw eżenzjonijiet.

Aktar informazzjoni

Il-kumpaniji ferrovjarji jkunu obbligati jagħtu aktar informazzjoni dwar ir-regoli eżistenti, pereżempju billi jinkludu informazzjoni dettaljata dwar id-drittijiet tal-passiġġieri fuq il-biljetti.

Ikollhom ikunu wkoll aktar trasparenti dwar l-iskadenzi u l-proċeduri tal-ilmenti.

Ferroviji li jiffavorixxu r-roti

Bħalissa m'hemmx biżżejjed spazju għar-roti fuq il-ferroviji.

L-MEPs iridu li l-ferroviji l-ġodda jkollhom żoni apposta fejn jinżammu r-roti u b'hekk jitħeġġeġ l-użu tagħhom.

Il-passi li jmiss

Malli l-Kunsill jivvota fuq il-pożizzjoni tiegħu, il-Parlament ikun jista' jibda n-negozjati mal-Istati Membri.

Jekk il-vjaġġ jitħassar, għandek dritt tieħu flusek lura 100%

Jekk il-ferrovija teħel, il-kumpanija ferrovjarja trid tieħdok fl-istazzjon, f'punt tat-tluq alternattiv jew fid-destinazzjoni finali

• Stqarrija għall-istampa dwar il-votazzjoni fil-plenarja (15 ta' Novembru 2018)

Passi proċedurali

Id-drittijiet tal-passiġġieri tal-ferrovija

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Verżjoni PDF

Il-passiġġieri ferrovjarji: regoli ġodda biex il-vjaġġaturi jkunu protetti aħjar


Qabel Jum in-Nisa 2020, kun af dwar l-inugwaljanzi li għadhom jeżistu bejn in-nisa u l-irġiel fl-UE.

L-2020 jimmarka l-25 sena mill-adozzjoni tad-

Dikjarazzjoni ta' Beijing

tan-NU, immirata lejn l-avvanz tan-nisa madwar id-dinja, l-10 anniversarju tal-UN Women – iddedikat għall-ugwaljanza bejn in-nisa u l-irġiel u t-tisħiħ tal-pożizzjoni tan-nisa – u ħames snin mill-adozzjoni tal-

Għanijiet ta' Żvilupp Sostenibbli

, li waħda minnhom hija l-

ugwaljanza bejn in-nisa u l-irġiel

Allura, fejn ninsabu?

Sar progress, iżda għad hemm inugwaljanza bejn l-irġiel u n-nisa, inkluż fis-suq tax-xogħol.

Bħala medja, in-nisa fl-UE jitħallsu inqas mill-irġiel.

Biex nifhmu d-differenza bejn il-pagi tal-irġiel u n-nisa

Id-differenza bejn il-pagi tal-irġiel u n-nisa hija d-differenza fil-pagi medji bejn l-irġiel u n-nisa.

Id-differenza mhux aġġustata bejn il-pagi tal-irġiel u n-nisa hija dik bejn il-qligħ gross medju fis-siegħa taż-żewġ sessi espressa bħala perċentwal tal-qligħ tal-irġiel.

Ma tqisx l-edukazzjoni, l-età, is-sigħat maħduma jew it-tip ta' impjieg.

Id-data tinkludi biss kumpaniji b'10 impjegati jew aktar.

Kemm hija kbira d-differenza bejn il-pagi tal-irġiel u n-nisa fl-UE?

Bħala medja fl-UE, in-nisa jaqilgħu kważi 15% anqas fis-siegħa mill-irġiel.

Hemm differenzi kbar ħafna bejn l-Istati Membri: l-akbar differenza bejn il-pagi tal-irġiel u n-nisa ġiet irreġistrata fl-Estonja (23%), filwaqt li l-pajjiż tal-UE bid-differenza l-aktar baxxa bejn il-pagi tal-irġiel u n-nisa huwa r-Rumanija.

Id-differenza bejn il-pagi tal-irġiel u n-nisa skont il-pajjiżi tal-UE

Differenza iżgħar bejn il-pagi tal-irġiel u n-nisa ma tfissirx neċessarjament aktar ugwaljanza bejn in-nisa u l-irġiel.

Ħafna drabi dan jiġri f'pajjiżi b'rata ta' impjieg tan-nisa aktar baxxa.

Differenza kbira bejn il-pagi tista' tindika li n-nisa huma aktar ikkonċentrati f'setturi b'paga baxxa jew li proporzjon sinifikanti minnhom jaħdmu part-time.

In-nisa u l-irġiel fis-suq tax-xogħol

Ir-raġunijiet tad-differenza bejn il-pagi tal-irġiel u n-nisa mhumiex sempliċi – jeħtieġ li jitqiesu ħafna fatturi.

Din hija marbuta ma' ħafna aktar mill-kwistjoni ta' paga ugwali għal xogħol ugwali.

In-nisa u l-irġiel fis-suq tax-xogħol

Għalkemm

aktar nisa milli rġiel itemmu l-edukazzjoni għolja fl-UE

, dawn huma rappreżentati anqas fis-suq tax-xogħol.

Kważi 30 % tan-nisa fl-UE jaħdmu part-time, u huwa ferm aktar probabbli li jieqfu jaħdmu biex jieħdu ħsieb it-tfal u l-qraba.

differenza bejn il-pagi tal-irġiel u n-nisa tinbidel bl-età

– għandha t-tendenza li tkun aktar baxxa meta l-persuni jibdew jaħdmu għall-ewwel darba u aktar tard tikber, għalkemm dawn ix-xejriet ivarjaw bejn il-pajjiżi.

Id-

differenza bejn il-pagi tal-irġiel u n-nisa tvarja wkoll skont l-industrija

, u fl-2017 kienet

ogħla fis-settur privat milli fis-settur pubbliku

fil-maġġoranza tal-pajjiżi tal-UE.

Raġuni importanti għad-differenza bejn il-pagi tal-irġiel u n-nisa hija li għadd kbir ta' nisa jaħdmu f'setturi fejn il-pagi huma relattivament baxxi filwaqt li numru żgħir ta' nisa jaħdmu f'setturi b'pagi ogħla.

Pereżempju, bħala medja fl-UE, fl-2018 kien hemm

aktar xjentisti u inġiniera rġiel milli nisa

– 59% meta mqabbla ma' 41%.

In-nisa jkopru biss 33% tal-pożizzjonijiet maniġerjali fl-UE.

Id-differenza bejn il-pagi tal-irġiel u n-nisa tfisser li n-nisa huma f'riskju ogħla ta' faqar f'età avvanzata.

Fl-2018, in-nisa fl-UE ta' 'l fuq minn 65 sena rċevew pensjonijiet li bħala medja kienu

30% aktar baxxi mill-pensjonijiet tal-irġiel

Is-sitwazzjoni bejn l-Istati Membri hija differenti hawnhekk ukoll – minn diskrepanza fil-pensjonijiet ta' 43% fil-Lussemburgu għal 1% fl-Estonja.

Aktar tagħrif dwar dak li qed jagħmel il-Parlament biex inaqqas id-differenza bejn il-pagi tal-irġiel u n-nisa.

Il-Jum Internazzjonali tan-Nisa 2020: Il-25 anniversarju tad-Dikjarazzjoni ta' Beijing

Il-Kummissjoni Ewropea: Id-differenza bejn il-pagi tal-irġiel u n-nisa fl-UEand men in the EU

Il-Kummissjoni Ewropea: Rapport tal-2019 dwar l-ugwaljanza bejn in-nisa u l-irġiel fl-UE

Id-differenza fil-pagi bejn l-irġiel u n-nisa: Id-differenzi bejn il-pajjiżi tal-UE

L-EIGE: X'hemm fil-bażi tad-differenza bejn il-pagi tal-irġiel u n-nisa?

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Verżjoni PDF

Id-differenza bejn il-pagi tal-irġiel u n-nisa: fatti u ċifri (infografika)